Имом Бухорий - мужтаҳид олим - Баҳоуддин Нақшбанд ёдгорлик мажмуаси маркази\nИмом Бухорий - мужтаҳид олим\n12 июн 2019 й.\n532 марта ўқилди.\nИмом Бухорий ҳазратлари тўрт мазҳаб:\n4.Ҳанбалия илмини билган мужтаҳид олим бўлганлар.\n“Мужтаҳид” сўзи луғатда “ижтиҳод қилувчи”, яъни интилганига етиш учун бутун куч қувватини сарфловчи маъносини билдиради. Шаръий истилоҳда эса- шаръий ҳукм чиқариш салоҳиятига эга фақиҳ мужтаҳид олим дейилади. Мужтаҳидлар уч даражага ажратилган:\nМазҳаббоши олимлар мутлақ мужтаҳидлар сирасига киради.\nМазҳаб даражасидаги мужтаҳид. Бу мақомдаги олим ҳар қандай масъалани фақат ўз мазҳаби асосчиси манбаларига суянган ҳолда ҳал этади. Абу Ҳафс Кабир раҳматуллоҳ алайҳ шундай олимлар сирасига киради.\n3.Мужтаҳид фит- таржиҳ.\nЎз мазҳабига суянган ҳолда, айрим масъалаларни тадқиқ қилиш ҳуқуқига эга. Яъни; ҳукмлар бир нечта бўлганда шулардан бирини қувватлаши мумкин бўлади.\nМужтаҳид араб тили қоидалари, усул-ул фиқҳини, Қуръон ва ҳадис илмларини мукаммал билиши шарт. Шу билан бирга мужтаҳиднинг одоб- ахлоқи, турмуш тарзи намунали бўлиши лозим.\nИмом Бухорийнинг тўлиқ исми Абу Абдуллоҳ Муҳаммад ибн Исмоил ибн Иброҳим ибн Муғийра ибн Аҳнаф Бардезбаҳ ал-Бухорий бўлиб, ҳофизларнинг буюги,имомлар пешвоси, ҳадисда мўъминларнинг амири, умматнинг фахри, олиму омил каби сифатларга эга бўлганлар. Имом Бухорий раҳматуллоҳ алайҳ илмли, аҳли фазл ва солиҳ оилада Жума намозидан кейин, 810 йил, (194 ҳ. шаввол ойи), Бухоро шаҳрининг ҳозирги “Хўжа Зайниддин” мавзеъсида дунёга келганлар. Оталари Исмоил ҳам муҳаддис олим бўлиб, ёшликларида вафот қилган. Етимликда оналари қарамоғида, гўзал ахлоқ ила тарбия топдилар. Илмга ҳиммат ва муҳаббатни оналаридан ўргандилар. Муҳаммад ибн Исмоил болалик даврида бехосдан кўзлари ожиз бўлиб қолади. Муҳаммаднинг оналари тақводор, дуоси ижобат бўладиган маърифатли аёл эдилар. Она ўғлини дуо қилади. Тушларида Иброҳим алайҳиссалом келиб, “сенинг дуонг ижобат бўлди”, дейдилар ва эртадан бошлаб Муҳаммад кўзлари яна кўра бошлайди.\nИмом Бухорий болалик даврида Қуръони каримни ёд олган. Муҳаммад ибн Салом Пайкандий, Абдуллоҳ ибн Муҳаммад ал-Муснадий ал-Бухорий ва ад –Дохилийлардан ўз даврида ҳам ибодатгоҳ ҳам таълим маскани саналаган ҳозирги Масжиди Калонда сабоқ олдилар. Муҳамад ибн Салом Пойкандий зоҳид, олим, муҳаддис, фақиҳ бўлиб Имом ал Бухорийга таълим берганлар. Муҳаммад ибн Салом Пойкандий Имом Бухорийнинг талабалик даврини хотирлаб: “Ёш Муҳаммад ибн Исмоил ёнимда бўлса, ҳар гал хатога йўл қўймай деб юрагимни ҳовучлаб ўтираман.” Пойкандий ҳазратлари Бухоро шаҳрида фаолият олиб борган ва шу ерда вафот топганлар. Бу зотнинг қабри ҳозирги Бухоро шаҳридаги “Чашмаи Аюб” ҳазирасида.\nАбдулкарим ас-Самъонийнинг “Насабнома” асарида келтиришича, Имом Бухорий Бухоро шаҳридан уч фарсах (бир фарсах 5.5 км) узоқликда жойлашаган Сурморо қишлоғида яшаган муҳаддис олим Абу Аҳмад Ғолиб ибн Шуъба ас-Сурморий ал-Бухорий (Ҳижрий242 мил. 857) йилининг раббиул аввал ойида вафот қилганлар)дан ҳам ҳадис ривоят қилган .\nИмом Заҳабий ва бошқа тарихчилар айтадилар: “У кишининг ҳадис эшитишни бошлашлари икки юз бешинчи йилда бўлди (милодий 821 йил). Икки юз ўнинчи йилда (милодий 826 йил), ўз юртида замонасининг улуғларидан кўпалаб ҳадисларни эшитиб бўлгандан кейин, икки юз ўнинчи йилда онаси ва акаси билан Байтуллоҳни ҳаж қилиш учун йўлга чиқади. Акаси Бухорога қайтади. Аммо у зот Маккада қолишни қолишни афзал кўради. Макка Ҳижоздаги энг муҳим илмий марказларидан бири эди”.\nИмом Бухорийнинг котиблари Муҳаммад ибн Ҳотим ёзганки: “Имом Бухорий 10 яшарликларидаёқ устозлари хатоларини тузатардилар. “Тарихи Боғдод”да Хатиб Боғдодий: Имом Бухорий 16 яшарликларида Абдуллоҳ ибн Муборак Марвазий, Вакиъ ибн Жарроҳ ва кўплаб муҳаддисларни китобини ёдлаб, шунингдек ҳали ёшлик пайтларидаёқ, Пайғамбар солаллоҳу алайҳи васалламнинг 70 минг ҳадисларини эсда сақлаганлар. Ўша пайтда Бухоро илм марказларидан бўлиб, муҳаддислар ва фақиҳлар илмий ҳалқалари билан тўла бўлган”, дейдилар. Бундан маълум бўладики, Имом Бухорий ёшлик чоғларидаёқ олим сифатида шаклланиб, ҳадис ривоят қила бошлаганлар. Ҳадис илмини пухта эгаллагандан сўнг, ушбу илмни тадқиқ қилиш ва бошқа ровийлардан ҳам ҳадисларни ривоят қилиш мақсадида сафарга отланганлар.\nИмом ал- Бухорий оналари ва акалари Аҳмад билан 826 йил ҳаж сафарига борадилар. Имом Бухорий сафарлари давомида Макка, Мадина, Шом, Қоҳира, Басра, Кўфа, Бағдод, Марв шаҳарларида бўлиб, ҳадис илмини такомиллаштириб, Пайғамбар солаллоҳу алайҳи васалламни ҳадисларини тўплаганлар. Нақл қилинишича, Басрада Имом Бухорий ҳадис дарсида дафтарсиз, қаламсиз қатнашиб, ҳеч нарсани ёзиб олмас эканлар. Сабоқдошлари Имом Бухорийни синаш мақсадида ўн олти кун аввал ўтилган дарсдан савол беришган ва ҳаммалари дафтарни очиб, ёзганларини кузатишган. Имом ал -Бухорий кўзларини юмиб, устоздан эшитганларини бир бошдан айтиб, айрим сабоқдошлари хато кўчирган, баъзилари ёзиб олишга улгурмаган жумлалари бор экан. Имом такрорлаганларидан сўнг, улар ўз хатоларини тузатишибди ва Имом Бухорийнинг қувваи ҳофизаларига тан беришибди.\nИбн Касирнинг “Ал-Бидоя ван-ниҳоя” асарида ёзилишича, Аҳмад ибн Ҳамдун ал-Ҳофиз айтадилар: Имом Бухорийни бир жанозада кўрдим, Муҳаммад ибн Яҳё аз-Зуҳалий ҳадислар санади хусусида сўрарди. Имом Бухорий жавобда; “Қул ҳуваллоҳу аҳад”(ихлос сураси) ни ўқиганчалик ўқ мисоли ўтиб кетарди. Бу ҳолат у зотнинг зукко ва ҳозиржавоб бўлганларидан далолатдир.\nИмом Бухорий Бухоронинг энг буюк фақиҳи Абу Ҳафс Кабир раҳматуллоҳ алайҳ (767-832)дан ҳам таълиму таҳсил олган.\nИмом Заҳабийнинг “Сияр аълам ан-нубало” (“Буюк сиймолар сийрати”) асарида келтирилишича: “Муҳаммад (Абу Ҳафс Кабирнинг ўғли) айтадилар: Отам раҳимаҳуллоҳдан эшитдим, Муҳаммад ибн Исмоил кичиклик пайтларида Абу Ҳафс Аҳмад ибн Ҳафс ал-Бухорий раҳимаҳуллоҳнинг орқаларидан эргашиб келардилар. Абу Ҳафснинг: “Бу зийрак йигит. Мен унинг даражаси ва шон-шуҳрати баланд бўлишини хохлайман”, дердилар.”\nАбу Ҳафс Кабир Имом Бухорийга шундай таъриф берганлар: “Ундан ҳадис ёзиб олинглар, бир кун келиб у буюк муҳаддисга айланади”.\nИмом Бухорий тақво, саховат, меҳру мурувватда ҳам тенгсиз бўлганлар. Буюк аллома “Ал Жомиь ас- саҳиҳ”, “Ал Адаб ал -муфрад”, “Ат -Тарих ас сағир”, “Ат Тарих ал- кабир”, “Китобул виждон”, “Китоб ал- куна” ва бошқа ўнлаб асарларнинг муаллифи сифатида жаҳонга машҳур. Имом Бухорий ўз изланишлари давомида 600 минг, баъзи бир ривоятга кўра бир миллионга яқин ҳадисни тўплаганлар. Уч юз минг саҳиҳ ҳадислар орасидан энг ишончлиларини саралаб, 7275 ҳадисни “Ал-Жомеъ ас-саҳиҳ” асарига киритган.\nҲадис илмининг дарғалари саналаган Имом Муслим , Имом ат –Термизий , Имом ан-Насоий , Имом Абу Довуд , ибн Хузома , ва яна юзлаб муҳаддислар Имом ал Бухорийнинг шогирдлари саналади. Манбаларда қайд қилинишича, Имом Муслим Имом Бухорий ҳазратларига юксак эҳтиром кўрсатган. Имом Муслим узотнинг олдиларига келиб, икки кўзини ораси яъни, пешоналаридан ўпиб:\n“Эй устозларинг устози, муҳаддислар саййиди, ҳадис илмининг нуктадони , қўйиб беринг икки оёғингиздан ҳам ўпсам”, дея эъзозлаган.\nШайх Тоҳир Жазоирий, Муҳаммад Закариё Кандеҳлавий ҳамда кўплаб олимларнинг таъкидлашича, Имом Бухорий ўзлари мужтаҳид олим бўлганлар. “Тарихи Бағдод” китобида келтиришича, басралик олим Муҳаммад ибн Башшор ҳузурларига Имом Бухорий ташриф буюрганда “Бугун фақиҳлар саййиди келди” дея қарши олардилар.\nЯна мазкур асарда қайд қилинишича, Мадина қозиси Имом Моликнинг шогирди, Абу Мусъаб Аҳмад ибн Абу Бакр ал-Маданий айтадилар: “Муҳаммад ибн Исмоил фаҳмлашда бизнинг наздимизда Аҳмад ибн Ҳанбал (ҳанбалия мазҳаби асосчиси)дан ҳам фиқиҳроқдир.” Абу Мусъаб: “ Агар Имом Молик (моликия мазҳаби асосчиси) учратганда, у киши ва Имом Бухорийга қараб айтардингки, “Фиқҳ ва ҳадисда ҳар иккалалари ҳам тенгдирлар”.\nШайхул ислом Ибн Таймиянинг “Мажмуъ ал-фатово” асарида , Имом Бухорий ва Абу Довуд фиқҳда пешқадам олим ва ижтиҳод аҳлидан эканлиги баён қилинган.


Алиқулов ва Эркиновнинг жароҳати қанчалик жиддий? - Zamin.uz\nЎзбекистон терма жамоасининг икки футболчиси Ҳусниддин Алиқулов ва Ҳожимат Эркинов Сингапурга қарши ўйинда жароҳат олганлиги ҳақида хабар берган эдик. Терма жамоамиз шифокори Аброр Пирриев "Телеграм"даги канали орқали футболчиларнинг ҳолати ҳақида маълум қилди.\nМайдондан чиқиб кетган бўлса-да Ҳусниддин Алиқулов жароҳати жиддий эмас. Ҳожимат Эркинов масаласида эса эртага қўшимча текширувлар ўтказилгач барчасига ойдинлик киритилади", - дея ёзиб қолдирди Пирриев. “Замин” янгиликларини “Инстаграм”да кузатиб боринг\nЯнгиликлар » Спорт » Алиқулов ва Эркиновнинг жароҳати қанчалик жиддий?


Эр-хотин учун мўлжалланган хонада намоз ўқиш\n00:00 / 11.01.2007 | eski savollar | 11653\n1. Эр-хотинга ажратилган хонада намоз ўқиб бўлмайди, деб эшитган эдим. Агар у хона фақат ётиш учун эмас, балки ўша хонада бошқа эҳтиёжлар ҳам бажариладиган бўлса-чи, у ҳолда ҳам намоз ўқиб бўлмайдими? 2. Кўпчилик одамлар ўлсам фалончи жанозамга кирмасин агар кирса гўримда тик тураман ёки сендан рози эмасман, деб васият қилишади шу дурустми? 3. Бир биродарим бир қиз билан зино қилиб қиз бўйида бўлганидан сўнг никоҳ ўқитишди, ҳозир бола туғилган, шу гўдак валади зино бўладими?\n1. Эр-хотин ётадиган хонада намоз ўқиса бўлади. 2. Бу каби васиятлар дуруст эмас. 3. Ҳа, зинодан бўлганидан кейин шундай бўлади. Аммо уларнинг никоҳдан кейинги ҳаётлари ҳалол пок бўлади. Улар тавба қилиб, ибодатни кўпроқдо этиб Аллоҳга илтижо қилсинлар.\nАллоҳнинг маҳлуқотларини боқиш\nЯна 2 та савол\n1 ракаат витр\nМусофирнинг намози ва рўзаси\nҚазо ва Жума намозининг вақти


Китоб ярмаркаси – зиё байрами\nТУРКИСТОНДА ШАҲАР КУНИДА КИТОБ ЯРМАРКАСИ ВА ҲУНАРМАНДЛАР ЯРМАРКАСИ ЎТДИ\nТуркистонда Шаҳар куни доирасида қатор маданий-маънавий тадбирлар ташкил этилди. Туркистон шаҳар ҳокимлиги ва «Серпіліс» жамоат жамғармаси ташаббуси билан вилоят марказида «ПарақTimes» китоб ярмаркаси уюштирилиб, у икки кун давом этди.\nТадбирнинг очилиш маросимида Туркистон вилояти ҳокимининг ўринбосари Сакен Қалқаманов ва Туркистон шаҳри ҳокими Нурбўл Турашбековлар иштирок этишди.\nЯрмаркада китобхонлар эътиборига Нур-Султан, Алмати, Қарағанди, Шимкент шаҳарларининг нашриётлари, китоб дўконлари, кутубхоналари китоблари ҳавола қилинди. Мамлакатнинг барча минтақаларидан келган шоир ва ёзувчилар туркистонлик китобхонлари билан учрашишди.\nХусусан, Ерлан Жунус, Серикбўл Хасан, Есбўлат Айдабўсин, Айдар Сейдазим, Абай Қалшабек, Муқағали Кенжетайули ва бошқа шоир ва ёзувчилар ўз мухлисларига дастхат ёзиб беришди.\nШунингдек, ярмаркада Сейдали Дуйсебаевнинг «Таңғажайып Түркістан» ва Мадина Айтпенбетованинг «Сайрамнан Түркістанға дейін» китоблари тақдим этилди.\nЯрмаркада «Қозоқ энциклопедияси», «Хизмат», «Оила хрестоматияси», «Шашу», «KHAN COMICS», «Қазбілім», «Шың» «Shygylakitap» нашриётлари ва Туркистон вилояти кутубхоналари китоблари намойиш этилди.\nБундан ташқари, Шаҳар кунини нишонлаш муносабати билан Туркистон этноовулида амалий санъат усталарининг кўргазмаси, «Жеңіс» истироҳат боғида байрам концерти, спорт мусобақалари ташкил этилди.\nВилоят ҳокимининг матбуот хизмати, 2021-10-26, 01:37 80\nКутубхоналар бойияпти 57\nМиллий либос – жамият кўзгуси 74\n''Рассомлар уйи'' очилди 144


WSJ: Халқаро валюта жамғармаси Украина сабаб ўз қоидаларини қайтадан ёзадиган бўлди\n15:22 / 29.10.2015\nХалқаро валюта жамғармаси (ХВЖ) Украина сабаб, яъни Украина Россия олдида дефолт (тўлов мажбуриятларини бажара олмаслик) бўлган тақдирда ҳам мамлакатга кредит беришни давом эттириш учун ўз қоидаларини қайта ёзишга тайёр. Бу ҳақда The Wall Street Jornal нашри манбаларга иқтибос келтирган ҳолда хабар берди.\nЖамғарманинг амалдаги қоидалари унга агар бирор давлат ҳаттоки танланма дефолтга йўл қўйган бўлса ҳам уни кредитлашни давом эттиришга имкон бермайди. Айни пайтда Украина евробондлар бўйича 3 млрд долларлик қарзини тўлаши керак. Бу кредит 2013 йил декабрда Украинанинг собиқ президенти Виктор Янукович пайтидаёқ олинган. Россия ва Украина бу борада турли фикр билдирмоқдалар: Россия бу қарзни давлат қарзи деб талқин қилиб, уни 2015 йилнинг охиригача тўлашни талаб қилмоқда. Украина эса, аксинча, бу хусусий қарзлигини айтиб, қарз Украинанинг қолган кредитлар олдидаги 17 млрд долларлик қарзи каби реструктуризация қилиниши кераклигини айтмоқда.\nХВЖ қоидаларининг ўзгариши Туркияда “катта йигирматалик” давлатлари учрашувидан кейин рўй бериши тахмин қилинмоқда. ХВЖнинг йирик акционерлари, яъни айнан АҚШ ва ғарб давлатлари ХВЖ қоидаларига ўзгартириш киритмоқчи.\nХВЖ акционерлари бу қоидаларни ривожланаётган давлатларнинг глобал иқтисодиётга жалб қилинишини ошириш мақсадида аввалроқ, 2013 йил апрелида ўзгартирмоқчи бўлган эди. Бироқ сиёсий ва бюрократик тўсиқлар буни тезкорлик билан амалга оширишга имкон бермаган эди.\n“ХВЖ қоидаларининг ислоҳ қилиниши, жумладан бирор давлат олдида блокловчи дефолт қоидаларидан воз кечиш анчадан бери ХВЖ томонидан кўрилаётган эди”, деб айтди ХВЖ матбуот хизмати.\nАввалроқ Украина бош вазири Арсений Яценюк Украина Россия олдидаги қарзини хусусий кредиторлар билан музокаралар доирасида келишилган шартлар асосидагина узишга тайёрлигини айтган эди. Акс ҳолда Украина бу қарзни тўлашга тақиқлов қўйиши мумкин.


тилларни ўқитиш учун қўллаётган усулимизни нега Ўзбек тили ва адабиётини ўргатишда ишлата олмаймиз? Айтайлик, бирор асар ... бирор мавзуни 25–30 ўқувчига баравар тушунтириш мушкул. Айниқса, Ўзбек тилининг ўзига хос қирралари, шевалар, тилшунослик бўлимлари, мақол, ...\nжурналистлардан ташкил топган аудитория мутасаддидан тақдимотни Ўзбек тилида давом эттиришни сўради. У бу талабга буйсунушга мажбур бўлди. Нима ...\nрусийзабон ҳамюртимизга рус тилида мурожаат қилсак, у бизга соф Ўзбек тилида жавоб қайтарганида кўнглимиз яйраб кетарди. Мен бир неча йиллар ...\nНавоий номидаги Тошкент давлат Ўзбек тили ва адабиёти университети ташаббуси билан Ўзбек тилининг ижтимоий мавқеини янада мустаҳкамлаш ва оммавий саводхонликни тарғиб этиш ...\nтаълим соҳасидаги машҳур Хон академияси Ўзбек тилида ҳам бўлиши учун 720 киши 50 000 евро тўплади. «Маърифий лойиҳанинг кейинги босқичи учун керакли маблағнинг асосий қисми бир ой ичида ... томонидан ҳам қўллаб-қувватланмоқда. Хон академияси дарслари Ўзбек тилида берилиши нимаси билан муҳим: Ўзбекистонда халқ таълимининг ...\nРус тилига расмий тил мақом бериш ҳақидаги таклиф жамиятда кўплаб баҳс-манозаралар келтириб чиқараётгани бор гап. Айтилаётган гаплар, билдирилаётган фикрларда танқидий оҳанг устувор бўлаётгани-да бор гап.\nтадқиқ қилиш, уларнинг рақамлаштирилган кутубхонасини ташкил қилиш, Ўзбек тилида нейминг: меъёрий-ҳуқуқий базасини яратиш каби амалий ва инновацион ...\nЎзбек тилига давлат тили мақоми берилганига бу йил 30 йил тўлади. Биз бу санани яхшилаб нишонлашга тайёргарлик қилиш ўрнига, қайсидир «зиёлилар» ... хато эканлиги яққол кўриниб қолди. Яъни мактабда рус тилида ёки Ўзбек тилида ўқиганлар бемалол инглиз тилидаги ўқишда бирга тенг рақобат ...\nўзимизнинг одамлар, ҳаммаси ўзбек, ишловчилар ҳам ўзбеклар, аризани Ўзбек тилида ёзса ҳам бўлардику, демаган, очиғи бу ҳақида ўйлаб ҳам кўришмаган. ... йиллик гаплар. Мустақилликка эришганимизга ҳадемай 28 йил бўлади. Ўзбек тилига Давлат тили мақоми берилганига эса 30 йил бўлди! Хўш, нима ...\nкескин «Йўқ!» деган жавобни бериш керак. 1989 йил 21 октябрда Ўзбек тилига давлат тили мақомининг берилиши миллатимизнинг қайтадан оёққа ... замонанинг талабларига ҳамқадам олиб боришимиз, чунончи, Ўзбек тилида интернетдан тўлиқ фойдаланиш имконларини (бу соҳа билан боғлиқ ...


Бугунги кундаги энг талабгор актёрлар бешталиги!\nБугунги кунда ўзбек киноиндустриясида энг талабгор актёрлар бешталигида Улуғбек Қодиров, Алишер Узоқов, Адиз Ражабов, Жаҳонгир Позилжонов ва Умид Искандаров кабиларни қайд қилиш мумкин. Улар ижро этган роллар мухлислар томонидан олқишлар билан қарши олинмоқда. Киносаноатимизда ишлаб чиқарилаётган деярли ҳар бир фильмда ушбу актёрларни учратишимиз одатий ҳолга айланиб қолди. Бугунги кунда уларнинг ижро этган роллари учун тўланадиган пул миқдори қанча? Ўтган ҳафта “Даракчи” нашри энг талабгор ва қиммат актрисалар рейтингини тузган эди. Бизда эса энг талабгор актёрлар бешталиги!\nКелинг уларнинг гонорарлари ҳақида сўз юритсак. Бешталикнинг биринчи поғонасини Улуғбек Қодиров эгаллайди. Қодировга энг омад келтирган фильм - "Телба"дир. 30 ёшли актёр битта роли учун 21-27 млн сўм ҳақ сўрайди.\nҲозирги кунда ўзбек киносида камнамо бўлиб қолган актёр Алишер Узоқовнинг гонорари шу кунларда 10-13 млн сўум ҳисобланмоқда. Алишер Узоқов: “Бугунги фильмларнинг аҳволини қаранг!? Мен буёғига йилда бир марта фильм яратаман, бироқ рол ижро этмайман! Кинодаги фаолиятимнинг келажакдаги концепсияси фақат шу!” деб таъкидлайди, 28 ёшли актёр. Шундай қилиб, у бешталикнинг иккинчи ўрнида.\nУчинчи ўрин Адиз Ражабовга тегишли. 28 ёшли актёрга “Супер келинчак” орқали омад қуёши кулиб боққанди. Унинг гонорари ҳозирги кунда бир фильм учун 10-13 млн сўм атрофида. У ижро этган рол мухлислар қалбидан жой эгаллаши ва фильмга муваффақият келтиришини таъминлайди.\nТўртинчи ўрин кимга тегишли бўлиши мумкин? Ҳа, тўғри топдингиз. Актёр, хонанда, режиссёр, продюсер – 36 ёшли Жаҳонгир Позилжонов. Комик ролларни “қотирадиган” актёр битта роли учун 10млн сўм дан кам бўлмаган гонорар сўрайди.\nЭнг кўп суратга тушаётган актёр эса, Умид Искандаров бўлиб, унинг гонорари бошқалардан камроқ бўлганлиги учунми, шу кунларда янада кўпроқ фильмларда иштирок этмоқда. Умид битта роли учун 5-8 млн сўм ҳақ талаб этади. 33 ёшли актёр бешталикка якун ясайди!\nХулоса тариқасида шуни таъкидлаб ўтишимиз мумкинки, ушбу профессионал актёрлар томонидан ижро этилган роллар фильмнинг муваффақиятли чиқишида ўз ҳиссасини қўшади.\n(Актёрларнинг гонорарлари режиссёр ва продюсерлардан сўровнома қилинган ҳолда чоп этилди.)\nНашр санаси: 12-07-2013\nJalol 19 сентябр #\nBari-bir aktiyor o'ynayman desa ulardan ham zo'ri chiqadi...........\nrustamshox 26 июл #\nborida davrilani mazza qilib survolila yigitla. man silaga faqat xavas qilaman. lekin osmonga chiqib ketmela chunki yiqilsela yomon tushasila...\nДИАНА 21 июл #\nУлугбек Кадыров я вас сильно люблю. я казашка, жаль............... НО.... мой муж похоже на вас.\nDavron Xalikov 17 июл #\nMening nazarimda Uluugbek Qodirovning davri utkandek!!!\nlazizbek 15 июл #\nInson pul uchun yaralmagan shuning uchun pulga kop etibor bermaslik kerak.\nDiyyora Gafurbekova 15 июл #\nSharof 15 июл #\nКимга канака билмадиму, лекин хозирги вактда ишлаб чикарилаетган фильмларнинг деярли 90% бир марталик, сенарийни канака килиб танлашади билмадим. Актерлар масаласида эса гапирмаса хам булади….актер дейишга уяласан киши. Дилноза Кубаева, Раъно Шодиева, Шодия Тухтаева кабиларга гап йук лекин, маромига етказишади. Фикримча, актерлар ТЕАТ ОРКАЛИ МАЛАКАЛАРИНИ ошириши шарт! Юкоридагиларнинг аксарияти театрдан умуман хабари йук. Шевада сузлаш уз йулида, лекин умумхалк учун курсатиладиган фильмлар адабий тилда булиши шарт деб уйлайман, акс холда фильмлар кино ишлаб чикарилганларнинг узлари учун ишлаб чикарилгандай буляпти…\nиз москвы 12 июл #\nКодиров ку актер, а колганлар чи , колганларни актер деб булмайди...Кодировга лекин кам хак туларкан))) Улугбек приезжай в россссссию тут больше зароботаешь))))))))))))))\nSalim Qavatov 12 июл #\nUlugbek Qodirov doimo birinchi\nAziza Sultanova 12 июл #\nэксклюзив маълумот учун рахмат!!!))))myday.uz number one!!!!


2015 йилда ноқонуний кира қилувчилар 19 миллиард сўмдан кўп жарима тўлашди | Uzbekistan Today\nБош саҳифа / Социум / 2015 йилда ноқонуний кира қилувчилар 19 миллиард с...\n2015 йилда ноқонуний кира қилувчилар 19 миллиард сўмдан кўп жарима тўлашди\nЎтган йил давомида лицензиясиз кира қилиш фаолияти билан шуғулланган автотраспорт эгалари 19,6 миллиард сўмдан кўп миқдорда жаримага тортилди, дейилади Автомобиль ва дарё транспорти агентлиги материалларида.\nНазорат органлари фаолиятини мувофиқлаштириш бўйича республика кенгаши режа-жадвалига кўра 18 та хўжалик юритувчи субъектлар фаолияти текширилди. Текширув жараёнида бу корхоналарда лицензиялаш талаблари ва шартларига риоя қилмаслик ҳолатлари аниқланди, шу жумладан, лицензиясиз фаолият юритувчи автотраспортлар фаолиятидан келадиган даромадлар ҳам.\nДавлат йўл ҳаракати хавфсизлиги хизмати ва Давлат солиқ қўмитасининг республика ҳудудларидаги ходимлари биргаликда 4614 қўшма рейд ўтказишди. Унинг натижасида автотранспорт воситалари эгалари лицензияси билан боғлиқ 28501 та қонунбузарликлар аниқланди.\nТранспорт воситалари эгалари билан боғлиқ 20404 та протоколлар тузилиб, солиқ органларига тақдим этилди. Шу асосда лицензиясиз фаолият юритадиганлар жами 19,6 миллиард сўмдан кўп миқдорда жаримага тортилдилар.\n2015 йилда агентликнинг Марказий аппарати ва унинг жойлардаги бўлимлари лизензия шартномасига риоя қилмагани учун 470 та корхонанинг 590 та лицензияси фаолиятини 10 иш кунигача бўлган муддатда тўхтатиб қўйди.\nБундан ташқари, шунга ўхшаш хатоликларга йўл қўйгани учун 44 та корхоналарнинг 60 та лицензияси суд қарорига кўра 10 кундан кўп бўлган муддатга тўхтатилди ва 4 та корхонага тегишли 7 та лицензия бекор қилинди.\n2016 йил 1 январдан лицензияланган автомобиллар сони 90024 тани, ўз таркибига жисмоний шахсларни бирлаштирган амалдаги юридик шахслар сони эса 2889 тани ташкил этди.


Qalampir.uz - Мавлуда Асалхўжаева: Мукофотланаётганлар ҳам, уни топшираётганлар ҳам ёшлар\nМавлуда Асалхўжаева: Мукофотланаётганлар ҳам, уни топшираётганлар ҳам ёшлар\n19:48, 11.02.2016 Интервью\nАсалхўжаева нега доим синглингизни етаклаб юрасиз деган саволларга жавоб бериб, ёшларни нима сабабдан танқид қилмаслигига ойдинлик киритди.\nЎзбекистонда хизмат кўрсатган артист Мавлуда Асалхўжаева шоу-бизнес олами вакиллари орасида “мард аёл” деб эътироф этилади. Бунинг сабаби ижод билан боғлиқ эмас. Бу Асалхўжаеванинг инсонийлигига берилган таъриф. Ижодга келсак, танқид ва маломат тошлари етарлича отилган, ҳатто, бесабаблари ҳам кўп. Бу йил ижодига 25 йил тўлган хонанда билан навбатдаги суҳбат ҳам танқидий руҳда кечди.\n— 8 йиллик танаффусдан сўнг “Истиқлол” санъат саройида концерт беряпсиз. Ҳозир 4 та клип ишлаб уни ТВ эфирларида намойиш этишга сарфланадиган пулга концерт қўйиш осонроқ бўлиб қолди. Бу ҳам рекламанинг янги тури.\n— Неча йиллардан буён концерт қўяман, деб майда икир-чикирларга ўралашиб қолдим. Бу орада онам вафот этдилар. У кишидан кейин қаддимни тутиб олишим қийин бўлди. Тўғриси, мухлисларимни соғинганман. Тўй-ҳашам, тадбирларда улар билан кўришиш, ҳар куни тўй саҳнасида қўшиқ айтиш ўз йўлига, лекин концертнинг файзи бўлакча. Санъаткор йиллар давомида қилган меҳнатининг натижасини концертда кўради. Аслида санъаткор ҳадеб тўйда куйлавермасдан, кўпроқ концерт қўйиши керак. Бироқ бизда санъаткорнинг асосий даромади тўйдан. Концертларга талаб ҳам, унинг ортидан топиладиган маблағ ҳам у қадар катта эмас. Бу билан концерт қўйишдан мақсадим пул топиш, демоқчи эмасман. Чунки ҳозир яхши концерт қиламан десангиз даромаддан кўра, сарф-харажати кўп бўлади. Лекин ҳар йили концерт қўйишга ҳам қаршиман. Одамлар соғиниб, талаб бўлганидан кейин концерт қўйиш керак.\n— Номи чиқмай туриб, икки-уч кун концерт қўяётганлар ҳам бор. Кўплари чипталарни мажбурлаб сотаётганига ҳам гувоҳ бўлганмиз.\n— Бундай йўл билан концерт бергандан, бермаган маъқул. Мухлисларнинг меҳрини қозониб, бирор даражага етгандан кейингина концерт қўйиш керак, менимча. Ҳақиқатан ҳозир концертлар жуда кўп. Баъзан сиз айтаётган хонандаларнинг афишаларини кўча-кўйда кўриб қолсам ўша санъаткорлар ачинаман. Шундай катта саҳнада концерт беряпти, шунга яраша одамлар келармикин, деб хавотир оламан.\n— Ўзингизнинг концертингиздан хавотирланмаяпсизми?\n— Хавотир бор, лекин бу чипталарнинг сотилиши билан боғлиқ эмас. 8 йилдан буён катта саҳнада концерт бермаганим учун ҳаяжонланяпман, холос.\n— Мавлуда Асалхўжаева доим тўйнинг қўшиғини куйлайди, деб танқид қилишади. Балки бундай қўшиқларни бироз камайтириш керакдир.\n— Бу фикрингизга умуман қўшилмайман. Шахсан ўзим одамлардан бундай танқидларни эшитмаганман. Тўғри, бир вақтлар мана бу қўшиқни бекор куйлабсиз дейишганда хатомни тан олган пайтларим ҳам бўлган.\nАгар концерт қўшиқлари ва тўй қўшиқлари деб санъаткорнинг ижодини иккига ажратадиган бўлсангиз, бир гапни яна бир бор айтиб қўяй. Бизда санъаткорлар тўй ва тадбирларнинг ортидан пул топади. Концертларга талаб у қадар катта эмас. Йилига 10-15 кунлаб концерт қўйган хонандаларимиз ҳам тўйга боришади. Чунки даромадни шундан топамиз. Қўшиқчиларга осон тутадиганлар учун бу жиҳатлар қоронғу. Халқ тўйга санъаткорларни саралаб айтади. Ҳеч ким ўзининг яхши кунига тутруғи йўқ, маъносиз қўшиқ айтадиганларни чақирмайди. Мен баъзи санъаткорларни тушунмайман. Ўзи неча йилдан буён ижод қилмайди, янги қўшиқ айтмайди-да тинимсиз ижод қилиб, бор маблағини, вақтини ижодига сарфлаб юрганларни танқид қилади. Замон ўзгаряпти, тингловчи ҳар куни янги нарсани талаб қиляпти. Уларнинг талабига ҳам мослашиш керакми? Шу гапларнинг ўрнига янги қўшиқ куйла, талабга жавоб беришни ўрган.\n"Қачондир санъатни ташлашимизга тўғри келади. Кексайганимизда шу ёшлар ҳолимиздан хабар оладиган бўлсин, узоқдан кўриб саломни ҳам насия қилиб қочмасин".\nНега ёшлар ўзбекча қўшиқларни эшитмаяпти дейиш, бировни танқид қилишдан осон иш йўқ. Ким хато қилмайди, кимда камчилик йўқ? Гулсанам Мамазоитова ҳақида ҳам жуда ножўя танқидларни эшитдим. Агар унинг ижоди ҳам танқид қилинган бўлса, қолганларга нима дейиш керак, ҳайронман. Гулсанамнинг нимаси ёмон? Маданиятли, одоб-ахлоқи жойида, тарбияли қиз. Ўзбекистоннинг санъатини дунёга олиб чиқаётган бўлса, бундан ортиқ яна нима қилсин? Мана 5 кун жонли ижрода концерт беряпти. Камчилигини бошқаларнинг ёнида айтиб изза қилмасдан, юзига айтиш керак. Биз ҳам ёшлигимизда хато қилганмиз, устозларнинг қўшиғини айтиб юрган пайтларимиз ҳам бўлган. Анча қоқилганмиз, ўз йўлимизни топгунча бошимиздан нималар ўтмаган дейсиз... Ўша тилига эрк бераётганлар ҳадеб ёшларни ёмонлагандан кўра, ижод қилиб, ўзини кўрсатсин, ўрнак бўлсин. Яхши гапга илон инидан чиқади дейишади. Ёшларни қўллаб-қувватлаш, хатоларини ётиғи билан тушунтириш, уларга устоз бўлиб йўл-йўриқ кўрсатиш керак. Саҳнани ҳеч кимга боғлаб бериб қўймаган. Қачондир санъатни ташлашимизга тўғри келади. Кексайганимизда шу ёшлар ҳолимиздан хабар оладиган бўлсин, узоқдан кўриб саломни ҳам насия қилиб қочмасин. Дил яраси ҳеч қачон битмайди, бунга жуда кўп бор гувоҳ бўлганман.\n— Мавлуда Асалхўжаевани неча йиллардан буён билсам, ёшларни танқид қилганини ҳеч қачон эшитмаганман. Қўрқасизми?\n— Танқидни тўғри қабул қилган, хулоса чиқарган одамга танбеҳ бераман. Гулсанам Мамазоитова, Юлдуз Турдиева, Малика Эгамбердиева, Зиёдага ўхшаган қизларни танқид қилиш ноўрин. Чунки уларнинг ижоди шундоқ ҳам рисоладагидек. Агар бирор хонандага нисбатан танқидим бўлса, секин ёнимга чақириб, ётиғи билан тушунтираман. Қачондир ўзимиз ҳам шу йўлни босиб ўтганмиз, ахир.\n— Ёши катта санъаткорларни байрам тадбирларига, хусусан, “Эътироф” каби мукофотларга чақирмасликларини кўп эшитамиз.\n— Бунга мен ҳам қаршиман. Бизга бундай мукофотларни олиш керакмас. Лоақал устоз сифатида саҳнага чиқиб шу мукофотни ёшларга топширишга арзирмиз... Эътибор берсангиз мукофотни олаётганлар ҳам, топшираётганлар ҳам ёшлар. Аксинча, устоз-шогирд анъанасини кучайтириш вақти келмадимикин? Мен ҳеч қачон “Илтимос шу мукофотни фалончига мен топширай” деб боролмайман. Бундай тадбирларнинг ташкилотчилари шу жиҳатларига ҳам аҳамият беришлари керак.\n— Бу йилги концертингизни ҳам синглингиз билан бераётганингиз учун “Қачонгача Мавлуда Гулини етаклаб юради” деган эътирозлар ҳам йўқ эмас.\n— Гули ҳар йили ўзим концерт қилсам, деб рухсат сўрайди. Мен унамайман. Яна бир марта бирга концерт берамиз, кейин ўзинг билганингни қилаверасан дердим. Бу йил ҳам бирга саҳнага чиқайлик, кўрамиз, одамлар қандай қабул қилишаркин. Агар сиз айтган гап ҳақиқатга яқин бўлса, Гули келаси йиллар ўзи мустақил концерт бераверади. Лекин синглисини етаклаб юради деган гаплар мутлақо ноўрин. Радио ёки ТВда эшитмагунимча, унинг қандай қўшиқ ижро этаётганини билмайман ҳам.\n— Ўғирланган қўшиқлар ҳақида гап кетганда доим сизнинг номингиз биринчилар қаторида тилга олинади.\n— (жаҳли чиқиб) Одамлар Туркиядан ўғирлаб айтяпти деган қўшиқларнинг ҳаммасини пулини тўлаб, рухсатини олиб ижро этганман. Буни исботловчи ҳужжатларим ҳам бор. Агар у қўшиқларни шунчаки ўғирлаб айтган тақдиримда, туркиялик хонандалар индамай ўтирармиди? 4 йилдан буён Сардор Ўртачнинг бир қўшиғини оломаётган эдим. Сардор қаердан ҳам биларди, куйлаб чиқаверинг, деганлар ҳам топилди. Йўқ, ўз розилиги билан куйлайман, деб жавобини кутдим. Яқинда Сардор Тошкентга келганида учрашдик, қўшиқни сотиб олмоқчи эканимни айтдим. Сендан пул олмайман, бемалол айтавер деб рухсат берди. Концертимда шу қўшиқни куйлаб чиқмоқчиман.\n— Шабнам Сураё билан боғлиқ муаммоларчи... Ўшанда ҳам сизни тожикистонлик хонандадан қўшиқ ўғирлашда айлашган эди.\n— Бастакор Аҳмад Хожиматовнинг ёнига менга ўзбекона бир қўшиқ қилиб беришини сўраб борган эдим. У бир қўшиқни эшиттирди, сўзларини шоир Бобур Бобомурод ёзган эди. Қўшиқ менга ёқди ва куйлаб чиқдим. Орадан кўп ўтмай тожикистонлик хонанда Шабнам Сураё бу қўшиқни “Ашки чашмониман” деб куйлагани маълум бўлди. Шабнам Сураёнинг продюсери қўшиқни мен куйлаганимни билмасдан журналистларга “ўзбекистонликлар қўшиқни ўғирлашди” деб интервью бериб юборган. Аслида бу қўшиқни мендан аввал тожиклар айтганини умуман билмаганман. Бобур Бобомурод ҳам, бастакор Аҳмад Хожиматов ҳам қўшиқни аввал Шабнам Сураё куйлаганидан огоҳлантиришмаган. Ўша-ўша бастакорлардан қўрқадиган бўлиб қолдим.\n— 2012 йилда “Болам, онанг қарияпти” номли қўшиқ куйлаган эдингиз. Ўша қўшиқни шоира Фарида Афрўз ижодига бағишлаб ўтказилган концерт дастуридан кейин бошқа давраларда эшитмадим, клип ҳам олмадингиз.\n"Майли, қўшиқ талашиб Сардор Мамадалиев билан сен-менга бориш ниятим йўқ".\n— Шоира Фарида Афрўз шеърни ўқиб берганларида тинмай йиғлагандим. Шу шеърни қўшиқ қиламан, деб ижодий кечаларида куйлаб чиқдим. Мухлисларимга ҳам манзур бўлди. Клип оламан, унда онамни олиб чиқаман, деб ният қилгандим. Минг афсуски, онам оламдан ўтдилар. Шу билан қўшиқни куйлашга юрагим бетламади, клипда онамнинг ўрнида бошқа аёлни ҳам тасаввур қилолмадим. Кейин Сардор Мамадалиев шу қўшиқни куйлаб чиққанини айтиб қолишди. Фарида опа бу шеърни мени буюртмам билан ёзган эдилар. Сардор на Фарида Афрўзни ва на мени огоҳлантирди. Бир оғиз шу қўшиғингизни айтяпман демади ҳам. Майли, қўшиқ талашиб, Сардор Мамадалиев билан сен-менга бориш ниятим йўқ. Лекин концертимда бу қўшиқни албатта айтаман.\n— Мавлуда Асалхўжаева қариб қолди, қўшиқ айтишни тўхтатса ҳам бўларди деган гапларга муносабатингиз қандай?\n— (кулиб) Бундай гапларни жуда кўп эшитганман, лекин парво қилмайман. Чет элдаги хонандаларни қаранг 70 ёшдан ошса ҳам ижодни тўхтатмаган. Бугун санъаткор учун ҳамма шароит яратиб берилган бўлса, нега мен ижодимни айни гуллаган даврида тўхтатишим керак? Мен санъатга моддий бойлик сифатида қарамаганман. Қачонки чарчаб, ижод қилолмай қолган куним саҳнани ўзим тарк этарман, балки.\n— Аввалигидек қўшиқлар йўқ, деган гапларни кўп эшитамиз. Менимча ҳам шундай...\n— Ўзимга қолса, мен ҳам шу фикрдаман. Лекин бир нарсани унутмаслигимиз керак. Санъаткор ҳамиша мухлисларнинг талабидан келиб чиққан ҳолда бирор ишга қўл уради. Аввалги қўшиқларимизни ҳам янги аранжировкалар билан айтиб кўрдик, лекин талаб йўқ. Шундан кейин одамлар биздан кутаётган нарсани куйлашга ҳаракат қиламиз. Ҳозирги тингловчилар ҳам аввалгидек эмас. У пайтлар рақобат катта эмас эди, битта қўшиқ куйласак неча йилларгача тилдан тушмасди. Ҳозир яхши қўшиқ айтсангиз ҳам, ёмон қўшиқ айтсангиз ҳам эътибор бир хил бўлиб қолган. Қўшиқнинг умри узун бўлиши хонанда билан бир қаторда тингловчига ҳам боғлиқ. Шунинг учун бу йилги концертимда 90-йилларда куйлаган қўшиқларимни ҳам қайтадан айтиб чиқмоқчиман.\n— Санъаткорлар тарбияси бугун кун мавзусига айланиб қолган. Кўп санъаткорларимиз номақбул хатти-ҳаракаталарини деб халқнинг олдида изза бўлиб қолишяпти. Уларнинг орасида сизнинг дугоналарингиз ҳам бор.\n— Ўша дугоналаримга тўғри юр, халқни нафратига дучор бўлмагин, деб 10 йил аввал айтганман. У пайтлар қўл телефонлари кўпчиликда йўқ эди. Ўша гапимдан хулоса чиқаришмагандан кейин яхшиси гапирмайдиган бўлганман. Одамзод боши деворга бориб урилмагунча, бировнинг гапидан хулоса қилмас экан. Ҳар куни кўчага чиқаётиб 4-5 марта ойнага қарайман. Ён атрофимдагилардан кўринишим ҳақида қайта-қайта фикрини сўрайман. Санъаткорнинг шахсий ҳаёти йўқ. У кўчага чиқдими, қайси даврага киришидан қатъи назар халқнинг ҳурматини жойига қўйиши керак. Одамларга кийинишимиз, ўзимизни тутишимиз ёқмаяптими, демак, ўзгаришга мажбурмиз. Минг афсуски, ҳамма санъаткор буни тўғри тушунавермайди. Бир кишининг хатоси, унинг ортида турган юзлаб санъаткорларнинг мавқеига таъсир ўтказмай қолмайди. Баъзан гапириб йўлга солгим келади. Қулоқ илмаганидан кейин вақтимни бекор кетказиб нима қилдим дейман. Санъаткорлар бир-бири билан аҳил бўлиб, қилма деган нарсани қилмаганларида энди, одамлар олдида изза бўлишмасди.\nҲозир биттаси ёмон иш қилса, қолганлари томошабин бўлиб туради. Бориб тўғри йўлга солишни ҳам билмайди. Мана кечагина бир қизнинг видеоси чиқибди. Ростини айтсам, шунча йилдан буён ўша қизнинг қўшиқ куйлашини билмас эканман, тўйларда ҳам ҳеч юзма-юз келмаганман. Ҳалиги видеони кўриб, ёқамни ушладим. Наҳот, санъатни шунчалар арзон баҳолашса...\nОдатда тўйларга борганимда навбатим келишини машинамда эмас тўйхонанинг ичига кириб кутиб ўтираман. Одамларни, санъаткорларимизни кузатаман. Керак бўлса насиҳат қиламан. Биз ҳам ёшлигимизда роса қийналганмиз. Қўшиқ айтаётган пайтимиз бошимизга тўппонча тираган пайтлари ҳам бўлган. Лекин турмуш ўртоғим ва фарзандларимнинг бошини эгадиган иш қилганим йўқ.\n— Дарвоқе, турмуш ўртоғингиз анчадан буён кўринмайдилар...\n— Аввалари тўй ва концертларга бирга чиқардик. Кейин у Гули билан ишлай бошлади. Ҳозир эса тўйга ҳам, концертга ҳам боргиси келмайди. Уйимизда студия очган. Шу ерда тинчгина ижод қилиб ўтиради. Шукур, оиламиз тинч, ортиқча гап-сўзларга ўрин йўқ. Яқинда иккита янги қўшиқ ёзиб берди. Насиб этса бу қўшиқларни ҳам концертимда куйлаб чиқаман.\nТеглар:Мавлуда Асалхўжаева Концерт Тўй-ҳашам\nЗикага қарши вакцина АҚШда ишлаб чиқарилади\n16:56, 19.12.2018 29 149\n14:41, 06.12.2018 11 046\n11:54, 29.11.2018 24 216\n10:35, 26.11.2018 5 199\n12:13, 15.10.2018 8 477


Мақолалар мазкур саъна бўйича сараланган: Среда, 29 Апрель 2015\nСреда, 29 Апрель 2015 15:23\nОзиқ-овқат хавфсизлигининг ҳуқуқий асослари такомиллаштирилмоқда\nЎзбекистон Республикаси Олий Мажлиси Қонунчилик палатасининг 2015 йил ва ундан кейинги йилларга мўлжалланган ташкилий-ҳуқуқий тадбирлари, қонун ижодкорлиги ҳамда назорат-таҳлил ишлари дастурига киритилган бир қатор янги қонун лойиҳалари юзасидан қўмиталарда қизғин муҳокамалар бўлиб ўтмоқда.\nСреда, 29 Апрель 2015 15:19\nПарламент назорати ва масъулият\nСреда, 29 Апрель 2015 15:18\nМаҳаллаларда хайрли ишлар изчил давом этмоқда\nЎзбекистон “Маҳалла” хайрия жамоат фондининг жорий йил биринчи чорак якунларига бағишланган кенгайтирилган йиғилиши бўлиб ўтди. Унда Фонд республика бошқаруви масъул ходимлари, ҳудудий бўлимлар раислари ва ҳамкор ташкилотлар вакиллари қатнашди.\nСреда, 29 Апрель 2015 15:17\nМуқобил энергия: иқтисодий самарадорлик омили\nЮртимизда энергиянинг истиқболли, қайта тикланувчи, энг муҳими, экологик хавфсиз муқобил манбаларини яратиш борасида олиб борилаётган изланишлар ўз самараларини бермоқда. Ушбу йўналишда амалга оширилаётган лойиҳалар давлат томонидан молиялаштирилиб, уларни рўёбга чиқариш учун инвестициялар жалб этилаётир. Пировардида қуёш ва шамол энергияси, биомасса, геотермал ресурслар ўзлаштирилиб, халқ хўжалигининг барча жабҳасига изчил татбиқ қилинаяпти.\nСреда, 29 Апрель 2015 15:16\nСреда, 29 Апрель 2015 15:15\nМиллатлар ҳамжамияти Ўзбекистонда аёлларни ижтимоий ҳимоя қилиш юзасидан ҳаётга татбиқ этилаётган чора-тадбирлар билан танишди\n“Аёлларнинг ижтимоий ҳимояси — Ўзбекистон Касаба уюшмаларининг устуворликларидан бири” мавзуидаги ахборот материали Бирлашган Миллатлар Ташкилотининг Женева шаҳридаги бўлимида БМТга аъзо бўлган мамлакатлар ўртасида тарқатилди.\nСреда, 29 Апрель 2015 15:12\nЭнг долзарб масала\nЖорий йилнинг март ойида Франциядаги меҳнат биржаларига 15,4 минг киши иш сўраб мурожаат қилди. “Евроньюс” телеканали хабарига кўра, бу февралдагига нисбатан 0,4 фоиз кўп. Шундай қилиб, мазкур давлатда ишсизлар сони 3,5 миллион кишига етди. Франция бандлик вазирлигининг билдиришича, айни пайтда бу борадаги энг ташвишли ҳолат ёшлар билан боғлиқ. Чунки ўтган ойда 25 ёшгача бўлганлар орасида ишсизлик кўрсаткичи бир фоиз ошган.\nСреда, 29 Апрель 2015 15:09\nКўркам ва мафтункор сиҳатгоҳлар\nМаълумки, Ялта ва Кисловодск шаҳарларидаги “Ўзбекистон” курорт-соғломлаштириш жамияти сиҳатгоҳлари мамлакатимиз аҳолиси ҳамда чет элликларга сифатли хизмат кўрсатиб келмоқда. Ажойиб иқлими ҳамда замонавий тиббий хизмат кўрсатилиши боис ушбу дам олиш масканларига қизиқиш юқори.\nСреда, 29 Апрель 2015 14:59\nКўнгил обод, юрт фаровон\nМамлакатимизда “Иккинчи жаҳон урушидаги Fалабанинг 70 йиллиги” эсдалик юбилей медали ҳамда пул мукофотларини топширишга бағишланган тантанали маросимлар давом этмоқда.\nСреда, 29 Апрель 2015 14:57\nОммавий ахборот воситалари ва жамоатчилик фикри\nДунёда ахборот кураши авж олган бугунги мураккаб замонда оммавий ахборот воситалари зиммасидаги масъулият тобора ортиб бормоқда. ОАВ аҳолига нафақат ҳаққоний, холис ва тезкор хабар етказиши, балки жамият аъзоларининг ўз фикрларини, воқеа-ҳодисаларга муносабати ва нуқтаи назарини эркин ифода этишини таъминлашга даъват этилган.


Қуръони Карим билан ҳадиси қудсий орасидаги фарқлар. – «Ислом ота» жомеъ масжиди\nPayshanba, Yanvar 21 2021\nБош саҳифа/Мақолалар/Қуръони Карим билан ҳадиси қудсий орасидаги фарқлар.\nАгар Жаброил алайҳиссалом Аллоҳнинг каломини Муҳаммад соллаллоҳу алайҳи васалламнинг қалбларига олиб келса-ю, мўъжизалиги бўлмаса, ҳадиси қудсий саналади. Қуръони Каримнинг маъноси ҳам, сўзлари ҳам Аллоҳ таоло томонидандир. Аллоҳ таолонинг Ўзи араблардан унга ўхшаш калом келтиришни талаб қилган, улар бунга қодир бўлмаганлар ва қиёматгача ҳам қодир бўлмайдилар. Ҳадиси қудсийда эса бу хусусият йўқ. Унинг мўъжизалиги йўқ ва Аллоҳ таоло араблардан унга ўхшаш нарса келтиришни талаб қилмаган.\nҚуръони Карим тиловатисиз намоз бўлмайди. Аллоҳ таолонинг бошқа ваҳийларини, мисол учун, ҳадиси қудсийларни намозда ўқиб бўлмайди. Намозда ўқишга фақатгина Қуръони Карим хос қилинган. Бу ҳам илоҳий Китобнинг ўзига хос сифатларидан биридир.\n– Қуръони Каримнинг маъносини ривоят қилиб бўлмайди. Ҳадиси қудсийнинг маъносини ривоят қилса бўлади.\n– Қуръони Каримнинг лафзи Аллоҳ таолодандир. Ҳадиси қудсийнинг лафзи Аллоҳ таолодан бўлиши шарт эмас.\n– Қуръони Карим қироати намозда фарздир. Ҳадиси қудсийни намозда ўқиб бўлмайди.\nАгар қасддан ўқилса, намоз бузилади.\n– Қуръони Каримнинг ҳар бир калимаси тиловатига ўн савоб берилади. Ҳадиси қудсийда бундай эмас.\n– Қуръони Каримнинг бир ҳарфини инкор қилган одам кофир бўлади. Ҳадиси қудсийни инкор қилган ёки санади тўғри эмас, деган одам эса кофир бўлмайди.\n– Қуръони Карим тавотур ила собит бўлган. Ҳадиси қудсий ундай эмас».\nҲадиси қудсийнинг ривоят қилиниш сийғалари:\nҲадиси қудсийни ривоят қилишнинг икки сийғаси бор. Ровий улардан қайси бирини хоҳласа, шунисини ишлатади:\n«Расулуллоҳ соллаллоҳу алайҳи васаллам ўз Роббиларидан ривоят қилиб айтадилар», деб, сўнг ҳадис матни айтилади.\n«Аллоҳ таоло Расулуллоҳ соллаллоҳу алайҳи васаллам У зотдан қилган ривоятда айтади», деб, сўнг матн баён қилинади.\nҲадиси қудсий борасида ёзилган энг машҳур китоб:\nАбдуррауф Мунавийнинг «Ал–итхафатус–санийяту бил аҳадисил қудсияти» номли китоби бўлиб, ушбу китобда муаллиф 272 та ҳадиси қудсийни жамлаган.\n«Тавотур» – ёлғонга келишиб олишлари мумкин бўлмаган, ниҳоятда кўп сонли ровийлар томонидан ривоят қилинган бўлиш. Бундай ҳадис мутавотир дейилади.\n«Оҳод» – ровийларининг сони мутавотир даражасига етмаган ҳадис.\nДемак, Қуръони карим, ҳадиси қудсий ва ҳадиси набавий орасидаги фарқ қуйидагичадир:\nҚуръони Каримнинг лафзи ҳам, маъноси ҳам Аллоҳ таолодандир.\nҲадиси қудсийнинг маъноси Аллоҳ таолодан, лафзи ҳақида ихтилоф қилинган. Баъзилар ҳадиси қудсийнинг лафзи Аллоҳдан, десалар, бошқалар Аллоҳдан эмас, дейдилар. Уни Пайғамбар соллаллоҳу алайҳи васаллам кўчирма гап тарзида етказадилар.\nОддий ҳадисларнинг маъноси Аллоҳ таолодан, лафзи Пайғамбар соллаллоҳу алайҳи васалламдан бўлади.\nҚУРЪОН ҚУРЪОН ВА ҲАДИС ҳадис\nЎЗБЕКИСТОН ХАЛҚАРО ҚУРЪОН, АЗОН ВА ҲАДИС МУСОБАҚАЛАРИДА ЎЗ МУКОФОТИНИ ЖОРИЙ ҚИЛАДИ\n2021 ЙИЛДА ФОЙДАЛАНИШГА ТОПШИРИЛАДИГАН МАСЖИДЛАР\n9 soat олдин\nИСЛОМ МУБОРАК, БОРИС!\n5 kun олдин\n1 hafta олдин\nЗайниддин қори Муҳаммад Юсуф хотирасига бағишланган Қуръони карим мусобақаси давом этмоқда\nАёллар саҳифаси (12)\nИслом тарихи (18)


Коронавирус: авиакомпанияларнинг йўқотишлари ҳисоблаб чиқилди\n16:23 / 02.03.2020\nКоронавируснинг тарқалиши туфайли жорий этилган чекловлар фонида авиакомпаниялар зарар кўрмоқда. Мамлакатлар расмийлари уларни қўллаб-қувватлаши керак, дея маълум қилди Халқаро ҳаво транспорти ассоциацияси\nЯқин Шарқ авиакомпанияларининг янги коронавирус тарқалиши туфайли жорий этилган чекловлар натижасида кўрган зарари тахминан 100 миллион долларга етди. Бу ҳақда Халқаро ҳаво транспорти ассоциацияси (IATA)нинг Африка ва минтақа бўйича вице-президенти Муҳаммад Али ал-Бакри маълум қилди, деб хабар бермоқда Reuters.\nАл-Бакрининг сўзларига кўра, келгуси ҳафталарда авиачипталарга талаб пасаяди ҳамда агар Осиёга саёҳат қилиш бўйича чекловлар узайтирилса, унда авиаташувчиларнинг фойда олиши хавф остида қолади. Авиакомпаниялар ушбу «қийин давр»дан ўтиб олиши учун давлат уларга ёрдам бериши керак, дея маълум қилди IATA раҳбари ўринбосари. Унинг прогнозига кўра, 2020 йилда жаҳондаги авиакомпаниялар коронавирус туфайли 1,5 миллиард долларни йўқотиши мумкин.\nЯнги коронавируснинг тарқалиши ўтган йил декабрь ойидан, у Хитойда биринчи марта аниқланганидан бери давом этмоқда. Бунга йўл қўймаслик учун кўплаб давлатлар Хитой билан ҳаво қатновини чеклади. Кейинчалик чора-тадбирлар Эрон ва Жанубий Кореяга парвозларни ҳам қамраб олди, сабаби бу ерда касалланганлар сони кескин кўпайди.\nБундан ташқари, ушбу касаллик ҳақидаги хабарлар туфайли «хавфли» мамлакатларга чипталарни қайтариш бошланди.\nКоронавируснинг тарқалиши билан боғлиқ молиявий йўқотишлар сабабли, дунёдаги энг йирик авиакомпаниялардан бири бўлган Emirates Airlines 1 март куни бизнесдаги «сезиларли пасайиш»ни эълон қилди ва вазифалари тезкор фаолият билан боғлиқ бўлмаган ходимлардан ўз ҳисобидан таътил олишни сўради. Касаллик авж олганлиги сабабли авиакомпания Пекинга авиақатновдан ташқари, Хитойнинг материк қисмига бўлган барча рейсларини бекор қилди ҳамда Эронга парвозларни тўхтатди.\nАввалроқ, Ўзбекистон яна иккита давлат билан авиақатновларни вақтинчалик тўхтатганди.


Ҳеч бир тақиқсиз сўзлаш ва раъй билдириш ҳуқуқи\nУммат мажлиси аъзоларининг ҳар бири шариат рухсат берган ўринларда ҳеч бир тақиқсиз, хоҳлаганидек сўзлаш ва раъй билдириш ҳуқуқига эга. Чунки мажлиснинг ҳар бир аъзоси раъй билдириш ва муҳосаба қилишда мусулмонларнинг вакилидир. Шу сабабдан унинг иши халифа ёки давлатдаги ҳар қандай ҳоким ёхуд давлат жиҳозларидан бирида ишлайдиган ҳар қандай хизматчи бажараётган ишларни чуқур ўрганиш ва яна ўшаларнинг ҳар бирига насиҳат қилиш, фикр билдириш, таклифлар тақдим қилиб, уларни муҳокама қилиш билан бирга муҳосаба қилиш ва давлат томонидан содир бўлаётган қарама-қарши ишларга эътироз билдиришдир. У бу ишларни мусулмонларнинг зиммаларидаги амри маъруф, наҳий мункар, ҳокимларни муҳосаба қилиш, уларга насиҳат ва раъй билдириш ишларини уларнинг номидан бажаради. Чунки бу ишлар мусулмонлар зиммасидаги вожибдир. Зеро, Аллоҳ Таоло айтади:\nكُنْتُمْ خَيْرَ أُمَّةٍ أُخْرِجَتْ لِلنَّاسِ تَأْمُرُونَ بِالْمَعْرُوفِ وَتَنْهَوْنَ عَنِ الْمُنكَرِ\n– “(Эй уммати Муҳаммад), сизлар одамлар учун чиқарилган миллатларнинг энг яхшиси бўлдингиз. Зеро, сизлар яхши амалга буюрасиз, исён-гуноҳдан қайтарасиз…”. (Оли Имрон:110)\nالَّذِينَ إِنْ مَكَّنَّاهُمْ فِي الْأَرْضِ أَقَامُوا الصَّلاَةَ وَآتَوْا الزَّكَاةَ وَأَمَرُوا بِالْمَعْرُوفِ وَنَهَوْا عَنِ الْمُنْكَرِ\n– “Уларни (яъни мусулмонларни) агар Биз ер юзига ғолиб қилсак, улар намозни тўкис адо этадилар, закотни (ҳақдорларга) ато этадилар, яхшиликка буюрадилар, ёмонликдан қайтарадилар”. (Ҳаж:41)\n– “Сизлардан яхшиликка (Исломга) даъват қиладиган, маъруфга (Аллоҳ ва Пайғамбари буюрган яхши амалларга) буюрадиган ва мункардан (исён-гуноҳдан) қайтарадиган бир уммат (барпо) бўлсин”. (Оли Имрон:104)\nШунингдек, амри маъруф, наҳий мункарга буюрувчи жуда кўп ҳадислар ворид бўлган. Масалан, Пайғамбар ﷺнинг мана бу қавллари:\n«وَالَّذِي نَفْسِي بِيَدِهِ, لَتَأْمُرُنَّ بِالْمَعْرُوفِ, وَلَتَنْهَوُنَّ عَنْ الْمُنْكَرِ, أَوْ لَيُوشِكَنَّ اللَّهُ أَنْ يَبْعَثَ عَلَيْكُمْ عِقَابًا مِنْ عِنْدِهِ, ثُمَّ لَتَدْعُنَّهُ فَلاَ يَسْتَجِيبُ لَكُمْ»\n«Жоним қўлида бўлган Зотга қасамки, маъруфга буюрасиз, мункардан қайтарасиз, акс ҳолда Аллоҳ устингизга Ўз ҳузуридан жазо юборгай. Кейин дуо қилаверасиз, (лекин) у қабул қилинмайди». Бу ҳадисни Аҳмад Ҳузайфа орқали ривоят қилган. Яна мана бу қавлларидир:\n«مَنْ رَأَى مِنْكُمْ مُنْكَرًا فَلْيُغَيِّرْهُ بِيَدِهِ, فَإِنْ لَمْ يَسْتَطِعْ فَبِلِسَانِهِ, فَإِنْ لَمْ يَسْتَطِعْ فَبِقَلْبِهِ وَذَلِكَ أَضْعَفُ الْإِيمَانِ»\n«Сизлардан кимда-ким бирор мункарни кўрса, уни қўли билан ўзгартирсин. Агар (қўли билан) қайтаролмаса, тили билан (қайтарсин). Агар (тили билан ҳам) қайтаролмаса, қалби билан (инкор қилсин). Бу эса энг заиф иймондир». Бу ҳадисни Муслим Абу Саид орқали ривоят қилган.\nХуллас, бу оят ва ҳадислар мусулмонларни амри маъруф ва наҳий мункар қилишга буюради. Ҳокимларни муҳосаба қилиш амри маъруф ва наҳий мункар сирасига кирибгина қолмай, ҳокимни муҳосаба қилиш, уни маъруфга буюриб, мункардан қайтариш жуда муҳим ишлардан бўлгани учун айниқса ҳокимни муҳосаба қилишнинг вожиблигини кўрсатувчи ҳадислар ҳам ворид бўлган. Умму Атийя Абу Саиддан ривоят қилади, Пайғамбар ﷺ дедилар:\n«… أَفْضَلُ الْجِهَادِ كَلِمَةُ حَقٍّ عِنْدَ سُلْطَانٍ جَائِرٍ»\n«… энг афзал жиҳод золим подшо ҳузурида айтилган ҳақ сўздир». Бу эса ҳокимни муҳосаба қилиш ва унинг ҳузурида ҳақ сўзни айтишнинг вожиблиги тўғрисида келган насс бўлиб, уни жиҳодга тенглаштирибгина қолмасдан, энг афзал жиҳодга айлантирган. Гарчи у ўлимга олиб борса ҳам унга қаттиқ тарғиб қилган, ундаган. Чунончи Пайғамбар ﷺдан ворид бўлган саҳиҳ ҳадисда шундай деганлар:\n«Шаҳидлар саййиди Ҳамза ибн Абдулмуттолиб ҳамда золим ҳокимнинг олдига бориб, уни (маъруфга) буюриб, (мункардан) қайтарган, натижада ўша золим ҳоким томонидан қатл қилинган кишидир».\nПайғамбар ﷺга Ҳудайбия сулҳида саҳобалар эътироз билдирганларида, уларнинг эътирозларига қулоқ солмадилар. Балки уларнинг раъйларини рад қилиб, сулҳ битимини имзоладилар. Чунки у зотнинг ишлари Аллоҳ томонидан ваҳий қилиниб, бунда одамлар раъйининг ҳеч қандай қиймати йўқ эди. Уларни фақат қурбонликларни сўйишни, сочларини олишни ва эҳромдан чиқишни талаб қилганларида буйруққа итоат қилмаганлари учун зажр қилгандилар, койигандилар. Пайғамбар ﷺ Ҳаббоб ибн Мунзир Бадрда тушган жойларига эътироз билдирганида уни койимасдан, унинг раъйига эргашдилар.\nШунингдек, Пайғамбар ﷺ Қурайш билан тўқнашиш учун Уҳудда Мадинадан ташқарига чиқишда кўпчиликнинг раъйига эргашдилар, ҳолбуки ўзларининг раъйлари унга зид эди. Пайғамбар ﷺ буларнинг ҳаммасида уларнинг эътирозларини эшитардилар ва уларга жавоб қайтарардилар.\nСаҳоба р.а.лар у зот ﷺдан кейин Хулафои рошидинларни муҳосаба қилганлар, уларни Хулафои рошидинлар бу ишлари учун койишмаган. Масалан, Умар ибн Хаттобни минбарда турганида Ямандан келган бурдалар (йўл-йўл кийимлар)ни тақсимлагани учун муҳосаба қилганлар. Шунингдек, маҳрни оширишдан тақиқлагани учун у кишига бир аёл эътироз билдирган бўлса, Ироқ ерини фатҳ қилгандан кейин тақсимламагани учун Умарга саҳобалар эътироз билдириб, муҳосаба қилганлар. Бу ишда Билол билан Зубайр қаттиқ туришган. У киши саҳобалар билан суҳбатлашиб, маслаҳатлашиб уларни ўз раъйларига кўндирган.\nШунинг учун Уммат мажлисининг ҳар бир аъзоси мусулмонларнинг намояндаси деган эътиборда мажлисда ҳеч бир тақиқсиз, тортинмасдан хоҳлаганидек гапириши, хоҳлаганидек раъй билдириши, халифани, муовинни, волийни ва давлат жиҳозидаги ҳар қандай хизматчини муҳосаба қилиши мумкин. Улар эса унга, модомики ўз муҳосабасида ва раъй билдиришида шариат аҳкомларига риоя қилаётган экан, жавоб беришлари вожиб.\nШунингдек, Уммат мажлисининг ғайримусулмон аъзолари ҳам ҳокимлар томонидан бўлаётган зулмлар тўғрисида ҳеч бир тақиқсиз, тортинмасдан ўз раъйларини билдириш ҳуқуқига эгадирлар, модомики раъй билдиришда шариат доирасида бўлсалар, бўлди.\nTagsУммат мажлисиХалифалик давлати жиҳозишўро ва муҳосаба


Олий Мажлис Сенатининг XVII ялпи мажлиси 30 июлда бўлиб ўтади | NORMA.UZ\n2021 йил 26 июль куни Ўзбекистон Республикаси Олий Мажлиси Сенати Кенгашининг мажлиси бўлиб ўтди. Мажлисни Олий Мажлис Сенати Раиси Танзила Нарбаева олиб борди.\nМажлисда Ўзбекистон Республикаси Олий Мажлиси Сенатининг ўн еттинчи ялпи мажлисини 2021 йил 30 июль куни чақириш тўғрисида қарор қабул қилинди.\nЯлпи мажлисда бир қатор масалалар муҳокама қилиниши режалаштирилган. Улар орасида қуйидаги қонунлар:\n“Ўзбекистон Республикаси аҳолиси ва ҳудудининг сейсмик хавфсизлигини таъминлаш тўғрисида”ги;\n“Лицензиялаш, рухсат бериш ва хабардор қилиш тартиб-таомиллари тўғрисида”ги Ўзбекистон Республикаси Қонуни қабул қилинганлиги муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш ҳақида”ги;\n“Интеллектуал мулк объектларининг ҳуқуқий муҳофазаси янада такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги;\n“Ўзбекистон Республикаси Ҳисоб палатаси фаолияти такомиллаштирилаётганлиги муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги;\n“Зайтун мойи ва зайтун меваси тўғрисидаги халқаро битимга (Женева, 2015 йил 9 октябрь) Ўзбекистон Республикасининг қўшилиши ҳақида”ги.\n201-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Ёшларни қўллаб-қувватлаш ва аҳоли саломатлигини мустаҳкамлаш йили”да амалга оширишга оид давлат дастурининг 2021 йилнинг биринчи ярим йиллигидаги ижроси бўйича Вазирлар Маҳкамасининг ҳисоботи, ички ишлар вазирининг ҳуқуқбузарликларнинг олдини олиш ва уларнинг профилактикаси ҳолати тўғрисидаги ҳамда Экология ва атроф-муҳитни муҳофаза қилиш давлат қўмитаси раисининг давлат ўрмон фондига кирмайдиган дарахт ва буталарнинг кесилишига доир ахборотлари эшитилиши режалаштирилган.


Бормисиз зукко, ақлли ва самимий дўстим! Ўтган ҳафта мен ҳам сиз каби бутун эътиборимни Ўзекистон қўшниси – Қозоғистонга қаратдим. Юрагим така-пука бўлди, ичимни воҳима босди. Олмаота ва Толдиқўрғон, Жамбил ва Чимкентда юз берган қонли воқеаларнинг Тошкенту Фарғона, Самарқанду Термизда такрорланиш эҳтимоли этимни жунжуктирди. Кўз ўнгимда қадоқ қўллар билан қурилган ўлка Ўзбекистон сув остида қолаётгандек бўлди. Бу қўрқув ва хавотир тезда ўтди албатта. Аммо, Қозоғистонда юз берган ҳодисалар ҳали узоқ вақт Тошкентда аск садо бериб туради. Тегишли хулосалар чиқарилади. Аввалига қисқа хабарларга тўхталсак, сўнгра қозоқ ҳодисалари ва уларнинг оқибатига назар ташлаймиз!\nЎзбек Миллиардери Алишер Усмонов президент Мирзиёевнинг тўнғич куёви эгалик қиладиган “Капиталбанк”нинг 8 фоиздан кўпроқ улушини сотиб олди. Улушини кўпайтирди. Алишер Усмоновга қарашли “Телекоминвест” бунгача “Капиталбанк” устав капиталининг 16,6 фоизига эгалик қилиб келаётган эди.\nБритания матбуотининг ёзишича, Нурсултон Назарбоевнинг кенжа қизи, Алия, тартибсизликлар пайтида Қозоғистон 300 миллион доллар билан чиқиб кетгач, Лондоннинг Ҳайҳгейт минтақасида 8 миллион 75 минг фунт стерлингга кўчмас мулк, 25 миллион долларга хусусий учоқ ва ҳаттоки хусусий банк сотиб олган. Бизани раҳбарларнинг қизлари сабр қаноат қилиб «фақирлигим фахрим» деб ўтирибди.\nАлександр Лукашенко Ўзбекистонни Қозоғистондаги воқеалардан «сабоқ чиқариш»га чақирди. Лукашенконинг даъвосича, ҳозирда Қозоғистондаги тартибсизликлар иштирокчиларининг «нигоҳи Ўзбекистонга қаратилган». Ўзбекистон ҳукумати Лукашенконинг баёнотига муносабат билдирганича йўқ. Билдирмайдиям-да…\nТолибон Мудофаа вазирлиги раҳбари Ўзбекистон ва Тожикистонга таҳдид қилиб, агар август ойида афғон учувчилари ўғирлаб кетган учоқларни қайтаришмаса, оқибатлар ёмон бўлишини айтди.\n«Биз заифмиз, лекин нотавон эмасмиз. Ўзбекистон ва Тожикистон Толибларнинг сабрини синамай, афғон учувчилари олиб қочган самолёт ва вертолётларни қайтарганлари маъқул. Акс ҳолда бу мамлакатлар салбий оқибатларга рўбарў бўлишади» – деди Толибон ҳукуматида Мудофаа вазири вазифасини ўтаётган Мулла Ёқуб. Эслатаман Мулла Ёқуб Толибон ҳаракати асосчиси Мулла Умарнинг ўғлидир.\nАшраф Ғани ҳокимияти ағдарилгач, ўнлаб учувчилар самолёт ва вертолётлар билан Ўзбекистон ва Тожикистонга қочишган эди. Мулла Умарнинг ўғлининг баёнотидан кейин бахтимиз тугал бўлди. Ўзи Лукашенкога сиз етмай тургандингиз мулла акалар.\nРус хоккейчилари ва ҳар-хил қаланғи-қасанғи шантажчиларига президент админстрацияси бераëтган квартиралар пулини солиқ тўловчилар, яъни халқ тўлашини эслатиб қўймоқчиман. Сиз шунга розимисиз? Билишимча, ўзбек президенти харажатлари Германия президенти харажатларидан анча кўп экан. Нимага керак бу мақтанчоқлик ва халқ ҳисобидан «сахийлик»?\nАдминстрация Ашраф Ғани ҳукуматига подарка қилган тракторларни толиблар белига бомба бойлаб, портиллатиб юборган эди. Нега нуқул Афғонистонга падарка берилади? Биров тушунтира оладими? Ҳисобни ким беради?\nҲукумат ва Президент администрацияси вакиллари, яъни бош вазир, унинг ўринбосарлари, вазирлар, ҳоким ва унинг барча ўринбосарлари, президент маслаҳатчилари 1 январдан 15 январга қадар навбатма-навбат меҳнат таътилига чиқиб, ҳорижнинг Таиланд, Мальдив ороллари, Россиянинг Сочи, Кисловодск, Ялта, Туркиянинг Анталия каби машҳур сиҳатгоҳларида дам олиши молияланибди. Яна солиқ тўловчи халқ ҳисобидан. Нега?\nСўнгги ўттиз йил ичида «Янги қозоқ» деган бренд шаклланди.\nЯнги қозоқнинг беш ўнта заводи бор, ўз учоғи, Лондонда қасри ва офшор ҳисобларида камида бир неча юз миллион доллар маблағи бор.\nУларнинг фарзандлари феррарию поршларда юришади, ёзги таътилларини Мальдив ва Мадагаскар оролларида ўтказишади. Уларнинг хизматларида дунёнинг энг машҳур дизайнерлари. Туғилган кунларида энг машҳур поп юлдузлари ҳозиру нозир.\nНурсултон Назарбоев оиласининг барча аъзолари расман миллиардер ҳисобланишади.\nУларга хизмат қилувчи тадбиркорлар ҳам миллиардер ёки ҳеч бўлмаса мультимиллионер.\nАммо Назарбоев клани муруватидан бебаҳра бўлган Қозоғистон фуқароларининг аксарини “Янги қозоқ” нафратлантира бошлаганига кўп йиллар бўлди.\nБу нафрат ўтган ҳафта Олмаота, Толдиқўрғон, Чимкенту Жамбил кўчаларига чиққан намойишчилар ғазабида акс этди.\nҚозоғистонда жамиятнинг бойлар ва камбағалларга табақаланиши охирги йилларда яққол сезила бошлади.\nБойлар бойиб, камбағаллар камбағаллашди, икки табақа бир бирини безовта қила бошлади.\nҚозоғистон раҳбарияти муруватларни бурашдан ташқари, бойлар ва камбағаллар ўртасидаги бу тафовутнинг кенгайишини қандай тўхтатиш ҳақида ўйлашлари керак.\nҚозоғистон президенти «халққа ёрдам беришнинг вақти етгани»ни айтди. Бу эътироф шоядки, ўша тафовутни енгишга қаратилган илк одим бўлса.\nЯқинда барча зиёлилар бундан 30 йил аввал Қозоғистон суверенитети бирданига бошимизга қулаб тушди, мустақилликни қозоқлар курашда қўлга кирита олмаган, шунинг учун ҳам халқимиз тўлиқ шаклланмагани ҳақида ёзишди. Энди қозоқларга ўз мустақиллигини қўлга киритиш имконияти берилди.\nСовет Иттифоқида яшаган авлод, шу жумладан мен ҳам мустақиллик руҳининг ташувчиси бўла олмаймиз, рус найзасидан қўрқув ва ГУЛАГ барчамизда яшайди. Аммо ҳозир қозоқларнинг учдан икки қисми 40 ёшгача бўлган одамлар, уларнинг шаклланиши СССР дан мустақил даврда содир бўлган. Бу одамлар учун тинч намойишларни бостиришга хорижий қўшинларни таклиф қилиш хиёнат ва 10 йилдан кейин Қозоғистон тарихини ёзадиган, ёдгорликларни ўрнатадиган ва мактаб ўқув дастурини тузадиган одамлар улар.\nЭнди лакмус тести сифатида кимнинг ор-номуси, миллий қадр-қиммати борлиги, ким босқинчи томонида бўлиши кўрсатилади. Кимнидир қўрқитиб, Қирғизистон фуқароси, пианиночи уйғур Викрам Рузахунов каби уйдирма жиноятларини бўйнига олишга мажбур қилади, кимдир пул ёки мансаб билан сотиб олинади, кимдир космонавт Тўхтар Аубакиров каби шантаж қилинади.\nВикипедияда Тўхтар Аубакиров ҳақида “Қозоқларнинг тинч митингларини бостириш учун Россия Федерацияси қўшинларини жамоатчилик томонидан қўллаб-қувватлади” деган қатор пайдо бўлиши аниқ.\nҲар ҳолда, тарихий жараён тинимсиз, Ёвуз империя парчаланади. Қизиқ, армия ва ҳуқуқ-тартибот идораларида қанча фоиз номусли ва сотқинлар бор? Қозоқларнинг қанчаси Қозоғистон мустақиллиги душмани? Қозоғистондаги рус диаспораси вакиллари Қозоғистон суверенитетини ҳимоя қиладими?\nЛукашенконинг яқин келажакда «Ўзбекистон ҳам ғалаëнга саҳна бўлиши» ҳақидаги гапини икки хил талқин қилса бўлади: Биринчи талқин – «Лука Ўзбекистонни ОДКБга киритиш учун босим қиляпти.» Иккинчи талқин эса – «Ҳақиқатдан ҳам шундай таҳлика мавжуд».\nДемак, Қозоғистондаги муаммолардан бири – «бир ҳовуч бойларнинг яхши яшаб, аксар аҳолининг қийинчиликка мубтало бўлиши» эди. Яъни, мамлакат бойлигининг аксари битта оила мансуб бўлган Шапрашти уруғининг 200 аъзоси қўлида бўлганидир. Бу муаммо Ўзбекистонда борми ëки йўқ? Иккинчи муаммо – Элбаси Назарбоев куëвларининг ҳашаматга ўчлиги¸ очкўзлиги ва рейдерлари билан боғлиқ. Бу муаммо Ўзбекистонда борми ëки йўқми? Учинчи муаммо – қаттиқ совуқда газ қимматлаши ва энергия билан боғлиқ муаммо. Бу муаммо Ўзбекистонда борми ëки йўқ? Тўртинчи муаммо – бошқарув тизимларидаги ошкора ўғирлик, коррупция, тендерсиз буюртмалар ва ҳуқуқий нигилизм. Бу муаммо Ўзбекистонда борми ëки йўқми? Бешинчи муаммо – эса айнан Ўзбекистонда мавжуд бўлиб, бу барча саналган бошқа муаммоларни портлатадиган детонатор вазифасини бажариши мумкин. Бу эҳтимолий фалокат Ўзбекистоннинг ўзидаги тайм бомбадир. Бу – ваҳобийлик¸салафийлик¸ Ҳизб ут-Таҳрир каби экстремистик оқимларга ортиқча мойиллик, ИШИД ва Толибонга нисбатан ўзбекларнинг ошкора эҳтиросли муҳаббати, такфирчилик. (Толибон ғалабасини ошкора қутлаш¸ Сурияга секс жиҳодга келтган минглаб аëллар¸ Миср ва Туркияда ваҳобийлик марказларида ўқитилаëтган болалар ва ҳоказо) Гапнинг очиғи, пешанамиз шўрлиги аниқ.\nСизларга айтар икки оғиз сўзим бор. Тўфон пайтида Нуҳ кемасида барча жонзод бор эди. Илон ҳам, чаëн ҳам. Қуëн ва бўри ҳам. Қозоғистондаги намойишчилар ичи ҳам турли яратиқлар билан тўла бўлди. Истаймизми ë истамаймизми қўзғолонни фурсат билган мародёр-талончилар доим бўлади. Борини ва барини айтиш мажбуриятидаман. Яхшисини ошириб, ëмонини яшириш деган ўзбек мақол бу ерда фақат зарар келтиради. Менинг шахсий фикрим: ўз халқини ўрисга оттиртган Тўқаев жиноятчидир. Бу нуқтада барча муҳаддислар билан иттифоқман.\nМен тафаккуримга кўра, давлатчиман. Ўзбекистон давлати бизга жадид отамиз Файзулла Хўжадан мерос. Бу давлатни сақлаш йўлида Ўзбекистондаги легитим раҳбарият билан ҳамжиҳат бўлайлик деган гапим бировларга эриш туюлибди. Аммо бу нафсиламбирдир. Мен Путин каби инсоният душманидан Ўзбекистон давлатини ҳимоя қилиш масаласида мавжуд иқтидор билан ҳамжиҳат бўлишни жоиз амал деб биламан. Шу билан бирга Ўзбекистонни тинмай ўмараëтган феълан ва фикран сотқин амалдорлар танасига ўйлаб кўрсин. Сабр, ҳатто арнасойликнинг сабри ҳам тугаб қолиш эҳтимоли бор. Шу эҳтимолни назардан қочирманг. Халқ ғазабидан қўрқинг. Пока биратлар. Курва кокаин.\nПутин Қозоғистон бизнинг давлатимиз, деди.\nРежим ҳар доим Назарбоев оғир касал эканлигини ва шунинг учун у жонли эфирга чиқиб, Қозоғистонда эканлигини исботлай олмаслигини айтди. Ва бу вақтда Путин қўшинлари доимий равишда Қозоғистонда қолади ва урушсиз Украинада бўлгани каби бизнинг мамлакатимиз ҳам Путиннинг чангалида бўлади. Путин қўшинлари эса КХШТ давлатларининг тинчликпарвар кучлари сифатида тақдим этилади. Бунда Токаев курсиси орқали ҳудуди бўйича дунёда 9-ўринда турадиган улкан давлат қўлга киритилади.\nПутинга рухсат берамизми? Бу ҳолат барча ваколат биринчи одамга берилган пирамида давлат, хусусан, Ўзбекистон учун ҳам сабоқ бўлиши керак.\n1789 йилда биринчи Француз революцияси бошланар экан, қирол Австрия ва Пруссия армияларини ёрдамга чақирди. Австрияликлар қўшинларини киритгач, французлар уларни тор-мор этиб қувиб чиқаришди, қиролнинг эса калласини танасидан жудо қилишди. Тарихдан факт келтирдим холос.\ndata-title="РТдан ваъз: Тўқайга ўт кетса…" data-description="<!-- wp:paragraph --> <p>Бормисиз зукко, ақлли ва самимий дўстим! Ўтган ҳафта мен ҳам сиз каби бутун эътиборимни Ўзекистон қўшниси – ..." data-image="https://eltuz.com/wp-content/uploads/2022/01/rasm4298584.jpg" data-url="https://eltuz.com/video/219447/" data-services="facebook,odnoklassniki,twitter,telegram" data-counter="ig">\n2 ноябр 2021\n2016 йилдан буён минглаб одам озод қилинганига қарамай, Ўзбекистонда яна икки мингга яқин киши сиёсий ва диний сабабларга кўра ...\nЖиззахнинг собиқ қутурган ҳокими\nСиз кўриб турган суратдаги виқор билан харбийлар ёнида турган киши – Жиззахлик фермерлар ва хуқуқ химоячилари томонидан «Қутурган хоким» ...


Президент Каримов "янги эски" Путиндан нима кутмоқда? - BBC News O'zbek\nПрезидент Каримов "янги эски" Путиндан нима кутмоқда?\nImage caption Президент Каримов Путиннинг "Авросиё Иттифоқи" ғоясига қарши чиққан\nЎзбекистон Президентининг собиқ маслаҳатчиси Рафиқ Сайфуллиннинг айтишича, Владимир Путиннинг Кремлга қайтиши билан Россия-ўзбек муносабатлари ўз-ўзидан ривожланади, деб айтиш қийин.\nБи-би-си билан суҳбатда жаноб Сайфуллин ҳозирда кўпчилик, жумладан, Тошкент ҳам Путиннинг ташқи сиёсати қандай бўлишини яқиндан кузатиб турганини айтди. Айни пайтда Ўзбекистон Президенти ҳузуридаги Стратегик тадқиқотлар институтининг собиқ директори Ўзбекистоннинг ички сиёсати, жумладан, сиёсий меросхўрлик масаласини Россия билан муносабатларга боғлаш нотўғри бўлади, деган фикрда.\nБи-би-си жаноб Сайфуллиндан аввалига Тошкентда Путиннинг Кремлга қайтиши қандай кутиб олингани ҳақида сўраган.\nРафиқ Сафуллин: Биласизми,бу шубҳасиз, жуда мураккаб савол. Чунки бу саволни ҳозир ҳамма бераяпти. Ўзбекистон ва Россия муносабатлари собиқ совет ҳудудидаги жуда кўп тенденцияларни ўзида акс эттиради. Путиннинг биринчи президентлик муддати давомида Тошкент ва Москва ўртасидаги муносабатлар сўзсиз жонланди. Бунинг сабаби у ёки бу раҳбарнинг харизматиклигида эмас, балки ҳар икки раҳбарнинг ўз миллий манфаатларини аниқ тушуниши ва уни ўз шеригининг манфаатлари билан солиштиришида, деб айтган бўлардим. Агар бу манфаатлар бир-бирига мос тушса, муносабатлар ривожланади. Ўшанда биз ўзбек-россия муносабатларида мана шундай жараённи кузатдик.\nImage caption Жаноб Сайфуллинга кўра, Каримовнинг меросхўри ким бўлишини Россия белгиламайди\nБи-би-си: Энди бу Путиннинг учинчи муддати давомида Ўзбекистон билан муносабатлар ўз-ўзидан ривожланади, деганини англатадими?\nРафиқ Сафуллин: Путиннинг Россия президентлигига қайтиши билан муносабатлар ўз-ўзидан янги босқичга кўтарилади, деб айтиш, назаримда унчалик тўғри бўлмайди. Аммо "янги эски Путин" даврида муносабатларнинг истиқболи ҳақида фикр юритиш мумкин. Чунки Ўзбекистон Президенти Ислом Абдуғаниевич Каримовнинг мавқейи ҳаммага маълум ва тушунарли. Бу маънода у билан ишлаш қулай. Лекин "янги эски Путин"нинг қандай бўлиши ҳозирча бир савол. Шунинг учун ҳозирдан келажакни башорат қилиш ёки муносабатлар даражаси Путиннинг аввалги президентлиги даврига қайтади, деб айтиш унчалик тўғри бўлмайди. Ҳозир ҳамма жаноб Путининг ташқи сиёсатда қандай йўл тутишини кутиб турибди.\nБи-би-си: Аммо биз ҳозирдан бир нарсани биламиз. У ҳам бўлса, Путиннинг Авросиё Иттифоқини тузиш ғояси. Президент Каримов бу ғояга қарши. Демак, муносабатлар муаммоли бўлади, деб тахмин қилишимиз мумкинми?\nРафиқ Сафуллин: Мен ҳозиргача қилинган баёнотларга асосланиб, Ўзбекистон Путиннинг Авросиё Иттифоқи ташаббусини қўллайди ва ё қўлламайди, деб кескин хулоса чиқармаган бўлардим. Президент Каримовнинг мавқейи шундан иборатки, ҳар қандай интеграция жараёни аниқ натижалар бериши керак. Яъни биринчи навбатда аҳоли бу каби интеграциянинг ўзи учун фойдали эканини кундалик турмушида ҳис қилиши керак. Шунинг учун ҳам Ўзбекистон раҳбарияти у ёки бу ташаббусга қўшилиш борасида шошилинч қарор қабул қилмайди.\n"Янги эски Путин"нинг қандай бўлиши ҳозирча бир савол. Ҳамма унинг ташқи сиёсатда қандай йўл тутишини кутиб турибди\nБи-би-си: Иккинчи томондан, Россияда сиёсий муҳит ўзгарди, Путин аввалгидек "миллат отаси" эмас. Ўзбекистонда ҳам Президентнинг ёши бир жойга етиб қолган ва ҳокимият ўзгариши эҳтимоли катта, деб кўрилади. Бу икки омил ўзаро муносабатларга қандай таъсир кўрсатади, деб ўйлайсиз?\nРафиқ Сафуллин: Шубҳасиз, Россияда кучлар нисбати ўзгараяпти. Янгича муносабатлар, таъбир жоиз бўлса, янги ўйин қоидалари шаклланаяпти. Мен Россия ичкарисида шаклланаётган янги кучларнинг кимлиги, ижтимоий базаси ҳақида гапирмоқчи эмасман. Аммо бу жараённинг кечаётгани аниқ. Буни Россия раҳбарияти, Путин ҳам яхши билади. Ўзбекистонга келсак, ўтган йили Президент Каримов, таъбир жоиз бўлса, мамлакат ривожланишининг "йўл харитаси"ни илгари сурган эди. Албатта, у ерда демократия, фуқаро жамияти сингари умумий тушунчалар бор. Аммо бу умумий тушунчалар ортида аниқ ҳаракатлар мавжуд. Хусусан, ҳокимият давомийлигининг зарур конструкциясини яратиш. Бу нарса бизнинг минтақада ҳозиргача бўлмаган. Бу йўналишда ишлар бўлаяпти. Аммо ҳамма нарсани Россия-ўзбек муносабатларига боғлаш, менимча тўғри бўлмайди.\nИслом Каримов Владимир Путинни ғалабаси билан қутлади


Ўзбекистонга кириш учун электрон виза: у қандай ишлайди | NORMA.UZ\n2018 йил 15 июлдан бошлаб хорижий фуқаролар «Е-VISA.UZ» тизими ёрдамида Ўзбекистонга кириш визасини олишлари мумкин бўлади. Шарҳимизда ушбу тартиб-таомил тафсилотлари билан танишинг.\nЭслатиб ўтамиз, Президентнинг 4.07.2018 йилдаги ПҚ–3836-сон қарори билан Ўзбекистон Республикасининг электрон кириш визаси тўғрисидаги низом тасдиқланди.\nАхборот технологиялари ва коммуникацияларини ривожлантириш вазирлигининг хабарига кўра, Е-VISA.UZ тизими тест режимида ишлай бошлади.\nЕ-VISA.UZ порталининг ахборот ресурслари ўзбек, инглиз, рус ва бошқа тилларда ишлайди, унинг функционали эса мурожаатнинг ҳолати ва мурожаатга бериладиган ноёб идентификация рақами асосида берилган электрон виза тўғрисида ахборот тақдим этилишини таъминлайди.\nЭлектрон виза олиш ва ундан фойдаланиш тартиб-таомилининг барча босқичлари жадвалда тавсифланган.\nЕ-виза олиш учун мурожаатни шакллантириш\nЕ-визани расмийлаштириш ва бериш учун тўланадиган ҳақ\nБуюртманомани кўриб чиқиш натижалари\nЕ-визани бериш ва унинг амал қилиш муддати\nПортал орқали индивидуал ёки гуруҳ (5 нафар ва ундан ортиқ вояга етган хорижий фуқаролар) тартибида амалга оширилади.\nГуруҳ визаси индивидуал виза учун бўлган тартибдагидек расмийлаштирилади, виза турини танлаш бундан мустасно.\nЎзбекистонга сафар қилиш мўлжалланаётган санадан камида 3 иш куни аввал мурожаат қилинади.\nАриза берувчи электрон манзил (e-mail) ёки бошқа идентификаторлар (уяли алоқа телефони рақами, ижтимоий тармоқлардаги аккаунт) орқали авторизация қилиниши мумкин.\nМурожаат қилганда муайян шаклдаги шахсий маълумотлар киритилади.\nЭлектрон визани расмийлаштириш ва бериш сўралган мурожаатни кўриб чиқиш муддати мурожаат қилинган кун ҳисобга олинмаганда 2 иш кунини ташкил этади.\nТақдим этилган ахборотга олдиндан ишлов бериб, портал маълумотлар олинганини тасдиқлаганидан кейин хорижий фуқаро электрон визани расмийлаштириш ва бериш учун ҳақ тўлаш мумкинлиги ҳақида хабардор қилинади.\nПортал билан интеграцияланган халқаро тўлов тизимлари орқали электрон тарзда амалга оширилади. Бунда ариза берувчи халқаро банк картасининг эгаси бўлиши шарт эмас.\nЎзбекистон билан тузилган халқаро битимларга мувофиқ хорижий фуқаро Ўзбекистонга визасиз келиш ҳуқуқига эга бўлса, портал ҳақ тўланадиган пайтгача мурожаатни кўриб чиқиш жараёнини тўхтатади ва ариза берувчи виза расмийлаштириш зарурати йўқлиги ҳақида хабардор қилинади.\nҲақ тўлангандан кейин хорижий фуқаронинг электрон почта манзилига унинг мурожаати кўриб чиқиш учун қабул қилинганлиги тўғрисида мурожаатнинг идентификация рақами кўрсатилган билдиришнома юборилади.\nЭлектрон визани расмийлаштириш учун такроран мурожаат қилинганда яна давлат божи суммаси тўланади.\nБу ҳолда ариза берувчининг электрон манзилига белгиланган шаклдаги электрон кириш визаси юборилади.\nЎзбекистон қонунчилигида белгиланган ҳолларда рад жавоби берилиши мумкин. Бундан ташқари, йўл ҳужжатида ва электрон визада кўрсатилган ахборотнинг бир-бирига номувофиқлиги аниқланганда ёки уни расмийлаштиришда йўл-йўриқ кўрсатадиган ёхуд бошқа маълумотларда хатога йўл қўйилганда хорижий фуқаронинг Ўзбекистонга кириши рад этилади.\nАриза берувчининг электрон почта манзилига тегишли билдиришнома жўнатилади.\nДавлат божи суммаси қайтарилмайди.\nЭлектрон виза ҳақиқий йўл ҳужжати (паспорт) асосида берилади. Йўл ҳужжати (паспорт) алмаштирилганда электрон визани такроран олиш зарур бўлади.\nХорижий фуқарога электрон виза Ўзбекистон ҳудудида 30 кунгача бўлиш муддатига бир марта кириш учун берилади.\nБерилган электрон виза берилган пайтдан бошлаб 90 кун давомида амал қилади.\nХорижий фуқаро республика ҳудудига кирган пайтда визанинг амал қилиш муддати 30 кундан кам бўлса, хорижий фуқаронинг Ўзбекистон Республикаси ҳудудида бўлиш муддати электрон визанинг амал қилиш муддатидан ошмаслиги керак.\nЭлектрон виза уни расмийлаштирган хорижий фуқаронинг йўл ҳужжатига (паспортига) ёпиштирилмайди.\nРасмийлаштирилган электрон виза ва унинг амал қилиш муддати ҳаққонийлиги порталнинг консультатив сервислари ёрдамида текширилиши мумкин. Электрон визанинг амал қилиш муддати тугаганда электрон мурожаатнинг ҳолати тўғрисидаги барча маълумотлар порталнинг ахборот ресурсларидан чиқариб ташланади.\nХорижий фуқаро Ўзбекистон Давлат чегараси орқали ўтказиш пунктидан ўтаётганда ўз номига расмийлаштирилган ҳақиқий электрон визани қоғоз ёки электрон кўринишда тақдим этади.


Қирғизистонда "Яқийн инкор" диний оқими фаолияти тақиқланди\n31 октябр 2020, Тошкент вақти: 00:36\nҚирғизистонда ноқонуний равишда даъватга чиққани учун қўлга олинган "Яқийн инкор" гуруҳи аъзолари.\nҚирғизистонда асосан даъватчилик билан шуғулланган “Яқийн инкор” диний оқими фалолияти таъқиқланди.\nБишкек шаҳар Октябрь туман суди Бош прокуратура илтимоси билан бундай қарорни 15 июлда қабул қилгани тўғрисида Озодлик радиоси қирғиз хизмати 18 июль куни хабар берди.\nАйрим диний ташкилотлар "Яқийн инкор" фаолияти тақиқланиши нотўғри бўлган, деб ҳисоблаб, шаҳар судига шикоят киритдилар.\nАзаттик радиосининг билдиришича, “суд ҳукмидан ҳам аввалроқ кийим кечагига, тозаликка эътибор бермай қишлоқма-қишлоқ кезиб юрувчи мазкур диний ташкилотга даъват ишларини олиб боришни муфтият тақиқлаган эди”.\nАзаттик радиосининг ёзишича, “Яқийн инкор” оқими аъзолари ўғил болалар ва қизларни алоҳида-алоҳида мактабларда ўқитиш, телефон, телевизор каби воситалардан фойдаланмаслик ғояларини илгари суриб келади.


Лионель Месси ўзи 21 йил тўп сурган “Барселона” клубини тарк этди\n23 май 2022, Тошкент вақти: 17:18\nАргентиналик ҳужумчи Лионель Месси Испаниянинг “Барселона” футбол клубини тарк этди. Бу ҳақда ТАСС агентлиги клуб матбуот хизматига таянган ҳолда хабар қилди.\nМессининг “Барселона” билан аввалги шартномаси муддати 30 июнь куни якунланган ва гарчи Месси билан бу борада келишувга эришилган бўлса-да, клуб Испания чемпионати молиявий қоидалари туфайли 34 ёшли футболчи билан янги шартнома туза олмаган.\n“Клуб ва футболчининг хоҳиш-истаклари амалга ошмаганидан икки томон ҳам чуқур афсусда”, дейилган “Барселона” расмий хабарномасида.\nМесси бутун профессионал фаолияти давомида “Барселона”да ўйнаган. Клуб билан бирга у 10 марта Испания чемпиони, 7 марта Испания Кубоги ва 8 марта Испания Суперкубоги соҳиби бўлган. Шунингдек, 4 марта Чемпионлар лигасида, уч марта УЕФА Суперкубогида ҳамда 3 марта клублар ўртасидаги жаҳон чемпионатида ғалаба қозонган.\nМесси йилнинг энг яхши футболчисига топшириладиган “Олтин тўп” совринига олти марта сазовор бўлиб, бу борада рекорд ўрнатган. Олти марта Европада бир мавсумда энг кўп гол урган тўпурар сифатида “Олтин бутса”ни олган.\n“Барселона”даги бутун фаолияти мобайнида у 778 матчда иштирок этган ва 672 та гол урган. Месси клубда жами 17 мавсумни ўтказган.


ЎзА - Ўзбегим тожик билан\n22.02.2018 12:16 Чоп этиш версияси\nЎзбек ва тожик халқларининг азал биродарлиги, қуда-андаю қариндошлиги ҳам ўзларини ўраб турган она табиатдан улгу олгандек гўё! Улуғ Ҳисор тизмаларида жимирлаб эриган қорлар Помир тоғларининг кифтидан йўлга тушган ойдин булоқларга қўшилиб Амударё деган шаштли дарёни бунёд этади.\nЎзбек билан тожик икки тилда сўзлашадиган битта миллатдир, деган нақл ҳам бежиз пайдо бўлмаган. Дини, қадриятлари, энг кичик иримларидан тўйу маракалардаги маросимларигача бир-бирига уйғун бўлган бу халқлар Марказий Осиёнинг энг сўлим манзилларида яқин қўшни бўлиб яшашлари ҳам бежиз эмас.\nҚуйида ўзбек адабиётининг икки забардаст шоирининг қаламига мансуб бўлган шеърлар ҳам ана шу қадим муҳаббатнинг меваси ўлароқ туғилган бўлса неажаб.\nБахтга ёр доим Навоий\nТо Жомий бор экан,\nЕр экиб тинмас ҳамалдан\nҲоҳишимдир то абад\nБиз икки ёндош элга,\nҚариндош, қондош элга,\nЖондош, имондош элга,\nФарзанд бўламиз, дўстим.\nНечун ўздан тонурмиз,\nБаланд бўламиз, дўстим.\nБеруний, Ибн Синога,\nЖомийдек пок сиймога,\nДилбанд бўламиз дўстим.\nШиру шакар азалдан,\nТотли бизга асалдан,\nБир байт каби ғазалдан,\nПайванд бўламиз, дўстим.\nҚонлар олуд еримиз,\nЁв кўксида тийримиз,\nБиримиз ўқ, биримиз—\nКаманд бўламиз, дўстим.\nЎртамизга кўп нифоқ,\nСолмоқ бўлдилар бироқ,\nАсли биз эт ва тирноқ—\nМонанд бўламиз, дўстим.\nБир заминда дон экиб,\nБир Ватанда жон чекиб,\nДўст ғамига қад эгиб,\nДардманд бўламиз, дўстим.\nБиз хуш ният меъморлар,\nҚулаб эски деворлар,\nЯйраса дўсту ёрлар,\nХурсанд бўламиз, дўстим.


Келиним ҳомиладор, қон босими кўтирилиб кетаяпти... - 3 Июля 2017 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2017 » Июль » 3 » Келиним ҳомиладор, қон босими кўтирилиб кетаяпти...\n"Эҳтимол кун иссиқ бўлганигами билмадим, шу кунларда келинимнинг тоби йўқ. Тез-тез боши оғриб қолаяпти. Қон босимини ўлчасак, кўтарилган бўлади. Фарзанд кутаётган аёлда артериал қон босимининг кўтарилиши хавфли дейишганига хавотирдаман. Бундай пайтда нима қилиш керак?"\nГулсум Мамажонова, Навоий вилояти\nСаволга акушер-гинеколог Гулнора ПЎЛАТОВА жавоб беради:\nВазиятга баҳо беришда ҳомиладорликни режалаштиришдан аввал ҳам қон босимининг кўтарилиши содир бўлганми ёки йўқ, аниқлаштириш зарур. Бордию аввалдан гипертензия мавжуд бўлиб, аёл даволаниб келган бўлса, касаллик хуружларининг олдини олиш мақсадида шифокор билан бамаслаҳат иш кўриш лозим. Агар артериал қон босими тўсатдан «сакрай» бошласа ва бир неча маротаба такрорланса, ушбу ҳолатга бирламчи артериал гипертензия сифатида қараш мумкин. Бирламчи гипертензия фарзанд кутаётган аёл учун жиддий муаммоларга сабаб бўлиши эҳтимолдан ҳоли эмас. Шунинг учун тиббий текширувлардан ўтиш ва безовталик омилини аниқлаш лозим. Тиббий хулоса бўлажак онада артериал гипертензиянинг I,II босқичларини кўрсатса, даво чоралари уй шароитида ўтказилиши мумкин. Хасталикнинг III, IV даражалари аниқланганида эса стационар шароитида муолажа қилиш лозим. Негаки бу ҳолатда артериал гипертензия буйрак, юрак ва бошқа муҳим ички аъзолар фаолиятига салбий таъсир кўрсатиши мумкин. Артериал қон босими кўтарилганида аввал йирик ва артериол тизим босими ўзгаради. Организм меъёрий жараённи тиклаш мақсадида майда қон томирларни сиқа бошлайди. Бунинг натижасида шиш пайдо бўлиб, тўқималар озиқланиши бузилади. Занжир реакцияси юзага келиб, моддалар алмашинуви жараёни ҳам издан чиқади. Хавфли томони мазкур ҳолат ривожланаётган ҳомила ва йўлдошга таъсир кўрсатиши мумкин. Фетоплацентар етишмовчилик (йўлдош томирларида қон айланишининг бузилиши) нинг келиб чиқиш сабаблари айни шу ҳолат билан изоҳланади. Келинингизни шифокор кўригига олиб боринг, ҳозирда артериал гипертензиянинг ҳар қайси даражаси ҳомиладорликка мос тарзда даволанмоқда.


Хаити ва Доминикан Республикаларида сув тошқини рўй берди ва оқибатда, камида 500 одам қурбон бўлди.\nБутун бошли қишлоқлар сув остида қолди. Уйсиз-жойсиз қолган одамлар сони мингдан ортган. Табиий офат кечаси, аҳоли уйқудалигида бошланган.\nСўнгги кунларда тинимсиз давом этган жала сув тошқинига асосий сабаб бўлди.


Мақолалар мазкур саъна бўйича сараланган: Суббота, 11 Апрель 2015\nШанба, 23 Октябрь 2021\nСуббота, 11 Апрель 2015 05:00\nЎзбекистон Республикаси Президенти лавозимига киришиш тантанали маросимига бағишланган Олий Мажлис палаталарининг қўшма мажлиси тўўрисида ахборот\nТошкентда 10 апрель куни Ўзбекистон Республикаси Президенти лавозимига киришиш тантанали маросимига бағишланган Олий Мажлис палаталарининг қўшма мажлиси бўлиб ўтди.\nИслом Каримовнинг Ўзбекистон Республикаси Президенти лавозимига киришиш тантанали маросимига бағишланган Олий Мажлис палаталарининг қўшма мажлисидаги нутқи\nАзиз ватандошлар, муҳтарам Олий Мажлис депутатлари!\nОилавий тадбиркорлик баракаси\nКейинги йилларда нафақат шаҳарлар, балки қишлоқларда ҳам бино ва иншоотлар, хиёбонлар атрофига йўлак қопламалари ётқизиш урфга айланиб бормоқда.\nМодернизация ва диверсификация саноат салоҳиятини юксалтиришда муҳим аҳамият касб этади\nКейинги йилларда мамлакатимизнинг барча ҳудудида бўлгани сингари Жиззах вилояти иқтисодиётида ҳам саноатнинг улуши тобора ортиб бормоқда. Бунда Президентимизнинг 2015 йил 4 мартдаги “2015 — 2019 йилларда ишлаб чиқаришни таркибий ўзгартириш, модернизация ва диверсификация қилишни таъминлаш бўйича чора-тадбирлар дастури тўғрисида”ги Фармони, айниқса, муҳим омил бўлаётир.\nТаълим ислоҳоти ва АКТ\nПойтахтимизда таълим жараёни ва касбий фаолиятда ахборот-коммуникация технологияларидан унумли фойдаланиш масалаларига бағишланган республика илмий-амалий анжумани бўлиб ўтди.\nФермер ва тадқиқотчи шартнома имзолади\nБаҳромжон Дадамирзаев Наманган муҳандислик-технология институтининг магистратура босқичида таҳсил олади. “Муқобил энергия технологиялари” мавзуида илмий изланиш олиб бораётган ёш тадқиқотчи яқинда ўз ишланмасини амалиётга татбиқ этиш юзасидан биринчи шартномани имзолади.\nАҳди қатъий, шижоатли ёшлар ўз бизнеси орқали юртимиз иқтисодиёти равнақига муносиб ҳисса қўшмоқда\nКатта ҳаётга кириб келаётган ҳар бир ёш, аввало, жамиятда муносиб ўрин эгаллашни ўз олдига мақсад қилиб қўяди. Зеро, пухта билим, муайян касб-ҳунар сирларини эгаллаш ана шундай орзу-умидлар рўёби сари йўл очиши, шубҳасиз.\nТашқи бозорда ҳам талаб катта\nСайхунобод туманидаги “Сайхунобод Зафар чарм” кичик корхонасида қайта ишланган чармдан нафақат пойабзал тайёрлаш, балки мебелсозликда ҳам кенг фойдаланиш мумкин.


07 март 2021, Тошкент вақти: 10:31\nЎзбекистонда милицияга доир қонун қабул қилингани йўқ.\nOzodNavigator дастурининг 14 май, чоршанба куни Тошкент вақти билан соат 19:05 да эфирга чиқадиган сонида хорижда бўлиб қайтган ва у ерда яшайдиган ўзбекистонликлар ёрдамида “Сиз яшайдиган мамлакатда полиция ёки милиция қонунга амал қиладими?” деган савол жавобини қидирамиз.\nСўнгги бир неча ой ичида Ўзбекистон бўйлаб ички ишлар тизимидаги паспорт бўлимлари хорижга чиқиш рухсатномасига қўшимча сифатида берилиши керак бўлган юмалоқ муҳрни босмасдан минглаб ўзбекистонликларни сарсон қилмоқда.\nЎтган ойда Тошкентда милиция ходими хизмат машинасида уч кишини босиб кетиб, иккисининг ҳаётига зомин бўлди.\nМарт ойида Тошкентда милиция терговчиси пора олаётган пайтда ҳибсга олинди.\nКуни-кеча, Озодликнинг WhatsApp муштарийси юборган хабарда сирдарёлик бир аёл Тошкент кўчаларидан бирида милиция томонидан ҳибсга “прописканг йўқ” деган баҳона билан уч кун давомида изоляторда ушлаб турилгани ҳақида ёзди. “Уни зўрға 75 минг сўм пора билан олиб чиқдик. Порахўрлик кучайиб кетди ўзбек милициясида”, деб ҳафа бўлди Озодлик муштарийси.\nOzodNavigator дастурининг навбатдаги сони мавзусини ана шу воқеалар белгилаб берди.\nҲар доимгидек, хорижда яшайдиган ва хорижда бўлиб қайтган ўзбекистонликлар ёрдамида “Сиз яшайдиган мамлакатда полиция ёки милиция қонунга амал қиладими?” деган савол жавобини излаймиз.\nOzodNavigator дастурининг 14 май, чоршанба куни Тошкент вақти билан соат 19:05да эфирга чиқадиган сонида ҳам, одатдагидек, Ўзбекистон эмас, хориждаги ўзбеклар тажрибаси ҳақида гаплашамиз.\nСиз яшайдиган мамлакатда полициячи ҳеч бир асоссиз кўчада тўхтатиб, ҳужжатингизни текширадими? Прописканг йўқ деб, қамаб қўядими?\nХорижда ҳам полициячи ваколатини суиистеъмол қиладими? Полициячи бировни машинасида уриб юборгани ёки шунга ўхшаш воқеа ҳақида эшитганмисиз?\nХорижда полициячи сиздан пора тама қилганми? Сиз пора беришга ҳаракат қилганмисиз?\nЖамиятнинг полициячиларга нисбатан муносабати қандай? Полициячининг одамларга нисбатан муомаласи қандай?\nПолициячини кўрганда, хавотирга тушасизми? Кўчада полициячига ёрдам сўраб мурожаат қиласизми?\nПолиция фаолиятини тартибга соладиган қонун ва қоидалар мавжудми? Умуман сиз яшайдиган мамлакатда полиция хавфсизлик, қонун устуворлигини самарали таъминлайдими?


Инсон ҳуқуқлари бўйича БМТ вакили қиладиган иш йўқлиги учун Сурияни тарк этмоқчи\n11:20 / 07.08.2017\nСуриядаги инсон ҳуқуқларини бузилиши ҳолатларини ўрганувчи БМТ Халқаро мустақил комиссияси аъзоси Карла дель Понте ўз вазифасини тарк этиши маълум қилди. Унинг сўзларига қарагада, Сурия инқирозидаги барча иштирокчилар «ёвузлик» томонида бўлиб, ҳеч қандай оқлашга лойиқ эмас.\n«Мен ишдан бўшаш тўғрисида ариза ёзиб, раҳбариятга юбордим. Шунчаки иш қилмай, бекорчи бўлиб ўтирган комиссиянинг бир бўлаги бўлиш менга ёқмайди», - дейди у ўз баёнотида.\nСуриядаги инсон ҳуқуқлари бўйича комиссия 2011 йил март ойида тузилган эди. Фуқаролар урушини бошланган даврнинг ўзида мамлакатда 300 минг киши ҳалок бўлди, комиссия аъзолари эса бир неча бор Халқаро жиноят суди мамлакатда терговларни бошлаши лозимлигини иддао қилиб келган.\nПонте иштирокидаги комиссия йиғилиши жорий йилнинг сентябрь ойида ўтказилиши режалаштирилган. Бундан аввал Карла дель Понте собиқ Югославия ҳудудидаги инсоният қарши қилинаётган жиноятларни ўрганган.\nСурия БМТ Карла дель Понте


10:17 / 16.08.2017\nХалқ таълими муассасалари фаолиятини методик таъминлаш ва ташкил этиш туман бўлими мудирига нотаниш рақамдан қўнғироқ бўлди, кимлигини айтмаган одам қуюқ сўрашди ва ўзини таништирган бўлди, деб ёзади “Ҳуқуқ” газетаси.\n- Мен юқори идорада ишлайман, ҳудудингизга тегишли чекка қишлоқда яшовчи Санжар Пардаев (исм-фамилиялар ўзгартирилган) бизнинг вакил бўлади. Чекка ҳудудлардаги аҳволдан хабардор бўлиш учун шу жойдаги мактабга жойлаб қўйинг!\nМудир ҳайрон бўлди. Кейин ўша мактаб директорига қўнғироқ қилиб, бўш иш ўрни бор-йўқлигини суриштирди. Дарс соатлар бор экан. Икки кун ўтиб унинг қабулига Санжар Пардаевнинг ўзи кириб келди.\n- Мен ўша айтилган одамман.\nМудир ҳужжатларини текшириб кўрди. “Ҳаммаси жойида экан, мактабда иш бор, директорга учрашинг”, деди.\nСанжар Пардаев сирли жилмайганча мактабга ишга жойлашди. Топқирлигидан қувонди. Фирибгарлик йўли билан буни амалга оширди. Келажак эгалари бўлган болакайлар ундан дарс ола бошлади.\nКўп ўтмай фирибгар йигитнинг кўнгли бировлардан пул ундиришни тусаб қолди.\nҚўшни қишлоқ маҳалла фуқаролар йиғини котиби Гулсанам Исломованинг телефон рақамини қўлга киритгач, ишга киришди, яъни қўнғироқ қилди:\n- Мен ўша юқориданман. Маҳаллангизда ишлайдиган ходимларнинг ҳужжатларидан нусха тайёрланг, кейин уларни пойтахтга юборамиз, “почта” харажатини ҳам беринг, одам юбораман, - деди.\nКўнгли ниманидир сезган маҳалла котиби бу ҳақда маҳалла раисини огоҳлантирди. Раис эса ҳуқуқни муҳофаза қилувчи органларга хабар берди.\nОрадан уч кун ўтиб, бошқа рақамдан қўнғироқ бўлди:\n- Опа, ҳужжатлар тайёрми, тайёр бўлса, фалон мактабда бизнинг вакилимиз бор, ўшанга етказинг.\nМаҳалла котиби икки гувоҳ билан айтилган мактабга борди. Санжар уни алоҳида синф хонага бошлаб кирди. Ҳужжатларни кўрган киши бўлди. Пулни олиб чўнтагига тиқди. Шу пайт кириб келган тезкор ходимлар уни жиноят устида қўлга олишди.\nСуд Санжар Пардаевни айбдор деб топди ва унга нисбатан энг кам иш ҳақининг 70 баробари миқдорида жарима жазоси тайинлади.


КЕЛАЖАК АВЛОД ЙЎЛИДАГИ ЭЗГУЛИК\nЎзбекистон Республикаси Соғлиқни сақлаш вазирлиги ташаббуси билан ўтказилган "Соғлом бола ҳафталиги" Самарқанд шаҳридаги 8-оилавий поликлиникада ҳам юқори савияда ташкил этилди.\n"Соғлом она ва бола йили" Давлат дастури ижроси доирасида ташкил этилган тадбирда поликлиника хизмати ҳудудидаги 15 та маҳаллада яшовчи оилалар фарзандлари тиббий кўрикдан ўтказилди.\n– Поликлиникамиз хизматидан фойдаланувчи 46 минг¬дан ортиқ аҳолининг 15 мингга яқини 18 ёшгача бўлган болалардир, – бош шифокор ўринбосари Зебо Жумаева. – Уларнинг ҳар томонлама соғ¬лом улғайиши, жисмоний ривожланишида миллий тақвим режаси асосида амалга оширилаётган эмлаш тадбирлари, ўтказилаётган тиббий кўрикларнинг аҳамияти катта. Шу боис, ҳар бир эмлаш жараёнига алоҳида эътибор билан ҳозирлик кўрамиз.\nМамлакатимиз тиббиёт тизимида амалга оширилаётган изчил ислоҳотлар, соғлом ва баркамол фарзандларни камолга етказиш учун қаратилган эътибор туфайли, бугунги кунда болалар ўртасида турли юқумли касалликлар, ногиронлик ҳо¬латлари кескин камайишига эришилди. Айрим хасталикларга эса бутунлай барҳам берилди.\nҒолиб ҲАСАНОВ. ЎзА.\nНаманган шаҳар тиббиёт бирлашмасига қарашли 1-оилавий поликлиникада ўтказилган "Соғлом бола ҳафталиги"да 13 мингдан ортиқ ўғил-қиз тиббий кўрикдан ўтказилди.\nЎзбекистон Республикаси Соғлиқни сақлаш вазирлиги томонидан "Соғлом она ва бола йили" Давлат дастури ижроси доирасида ташкил этилган ҳафталикда болалар соғлиги учун муҳим бўлган темир, йод ва "А" витамини ҳамда "Верморекс" сингари микронут¬ри¬ент¬лар комп¬лекси берилди.\n1-оилавий поликлиникада Наманган шаҳрининг 14 маҳалласида истиқомат қилувчи 57 мингдан зиёд аҳолига тиббий хизмат кўрсатилади. Шу билан бирга, 13 та умумтаълим мактаби ўқувчилари ва 3 та мактабгача таълим муассасаси тарбияланувчиларининг саломатлиги ҳам ушбу поликлиника шифокорлари назоратида.\n– Ҳафталик тадбирига 15 нафар умумий амалиёт шифокори ва 60 га яқин патронаж ҳамшира жалб этилди, – дейди поликлиника бош шифокори Нигора Жўраева. – Таълим муассасаларига мутахассис шифокорлар юборилди. Аввалдан олиб борилган тушунтириш тадбирлари натижасида ота-оналар фарзандларини тиббий кўрикка ўз вақтида олиб келишди. Бу Президентимиз раҳнамолигида тиббиёт тизимида амалга оширилаётган изчил ислоҳотлар, хусусан, аҳолининг тиббий маданиятини юксалтиришга қаратилаётган алоҳида эътибор самарасидир.\n№ 19, 13.05.2016 « орқага


ЖССТ 12 та давлатда болаларда номаълум гепатит аниқланганидан огоҳлантирди – Bugun.uz\nЖаҳон - 23:27 · 25.04.2022\nЖССТ 12 та давлатда болаларда номаълум гепатит аниқланганидан огоҳлантирди\nЖаҳон соғлиқни сақлаш ташкилоти 12 та давлатда болаларда келиб чиқиши номаълум бўлган ўткир гепатитнинг 170 га яқин ҳолатини қайд этди. Бу ҳақда ташкилот расмий сайтида 23 апрель куни хабар берилди.\n21 апрель ҳолатига кўра, Европа минтақасидаги 11 та ва Америка минтақасининг битта давлатида мазкур касаллик аниқланган. Болаларда ўткир гепатитнинг умумий ҳолатларидан 114 таси Буюк Британия, 13 таси Испания, 12 таси Исроил, 9 таси АҚШ, 6 таси Данияда қайд этилган. Ирландияда камида бешта ҳолат, Италия ва Голландияда тўрттадан, Норвегия ва Францияда иккита, Руминия ва Бельгияда биттадан касалланиш ҳолатлари кузатилган.\nКасаллик бир ойдан 16 ёшгача бўлганларни қамраб олаётгани. Беморларнинг тахминан 10 фоизи жигар трансплантациясига муҳтожлиги келтирилган. ЖССТ ушбу ҳолатларнинг ҳеч бирида гепатит А, B, C, E ва D вируслари аниқланмаганини айтган. Камида 74 кишида аденовирус, 18 кишида эса молекуляр текширувда F гуруҳи (41-тоифа) аденовирус борлиги маълум бўлган.\n«Тестдан ўтганлар орасида 20 та ҳолатда SARS-CoV-2 аниқланган. Бундан ташқари, 19 кишида SARS-CoV-2 ва аденовирус коинфекцияси қайд этилган», дея тушунтирган ташкилот.\nЖССТ таъкидлашича, аденовирус ва бошқа кенг тарқалган инфекцияларнинг олдини олиш бўйича умумий чора-тадбирлар қўлларни мунтазам ювиш ва нафас олиш гигиенасидан иборат.Ташкилотга аъзо давлатлардан болаларда ўткир гепатит ҳолатларини текшириш ва хабар бериш сўралган. Шу билан бирга, ЖССТ ўткир гепатит ҳолатлари аниқланган мамлакатлар билан саёҳат ёки савдога чекловлар қўйишни тавсия этмаган.\nАввалроқ АҚШ ва Европадаги бир қанча мамлакатларнинг соғлиқни сақлаш идоралари болаларда номаълум ва оғир кечадиган жигар касалликлари аниқланганди. Шунингдек, Канадада ёшлар номаълум мия касаллигига чалинаётганди.


News FeedTopics 51 658Photos 52 563Videos 4 178Participants 157 001\nАссалому алейкум! Хайрли тонг қадрдоним!!!\nАссалому алайкум сахарликка турган азизлар Тутган рузангизни Аллох уз даргохида кабул айласин Омин\n#таскин. Мусо пайғамбар Фиръавн қавмидан қочиб, ёлғизлик, бечоралик ва очликдан толиққанда: -Парвардигор , ёлғизман, хастаман, бечораман, -дея зорланганда унга ғойибдан шундай жавоб бўлган: - Эй Мусо, мендек дўсти бўлмаган киши ёлғиздир, мендек табиби бўлмаган одам хастадир, мен билан алоқасини узган банда бечорадур\nБИР ОЙ ТЎЛА РЎЗА ТУТГАНДАН КЕЙИН ТАНАНГИЗДА НИМАЛАР СОДИР БЎЛИШИНИ БИЛАСИЗМИ? 1. Баданингиздан саксон фоиз заҳарли моддалар чиқиб кетади. 2. Ошқозон ости бези катта ҳажмда ишлайди. Шу сабаб қанд диабети касаллигига чалиниш саккиз ой муддат ортга сурилади. 3. Мия никотин моддасидан халос бўлади. Бу нарса сигаретани ташлашга ёрдам бериб, танани кофеин моддасидан халос қилади. 4. Қаришни уч ой ортга суради. Бунга қўшимча равишда ҳужайраларни тозалайди. 5. Рўза танадаги ўлимга ҳозирланаётган\nДарахтга шунақа ҳалинчак ўрнатиб тахта қўйиб учганлар борми?\nAll 51 658\n157 001 participants in the group\nИншааллох барчамизга насиб етсин\nИлохим айтганинггиз келсин ОМИН\nХаж сафарига бориш денглар овкотланиш у буладиган нарса


Ўзбекистоннинг ишбилармонлик фаоллиги индекси декабрь ойида ўсиш кўрсаткичидаги ўрнини сақлаб қолди - Review.uz\nИқтисодий тадқиқотлар ва ислоҳотлар маркази томонидан баҳоланган Ишбилармонлик фаоллиги индекси (ИФИ) 2021 йил декабрь ойида ўтган йилнинг шу даврига нисбатан 8,5 фоизга ошди.\nИқтисодий тадқиқотлар ва ислоҳотлар маркази томонидан баҳоланган Ишбилармонлик фаоллиги индекси (ИФИ) 2021 йил декабрь ойида 1085 бирликни ташкил этиб, ўтган йилнинг шу дарига нисбатан 8,5 фоизга ошди. Ишбилармонлик фаоллиги индекси ўтган йилнинг мос даврига нисбатан 40 фоизлик ўсиш қайд этилди.\n2021 йилнинг декабрь ойида Ишбилармонлик фаоллиги индекси ўтган ойга нисбатан 8,5 фоизга ошиб, 1085 бирликни ташкил этиши, қуйидаги компонентлар даражасидаги ўзгаришларга боғлиқ бўлган:\nхўжалик юритувчи субъектларнинг банк ҳисобварақаларидаги опреациялар сони 13,6 фоизга ошган;\nфаолият кўрсатаётган хўжалик юритувчи субъектлар бўйича компонент 0,7 фоизга ошган;\nтовар-хом ашё биржасида хом ашё сотиб олиш жадаллиги 8,6 фоизга ошган;\nтовар белгилари бўйича компонент 5,9 фоизга ошган.\nҲудудлар кесимида Жиззах вилоятида яна бир марта энг юқори ўсиш суръати қайд этилган.\n2021 йил декабрь ойида Ишбилармонлик фаоллиги индекси барча ҳудудларда ўтган ойга (2021 йил ноябрь) нисбатан ўсиш кузатилган. Жиззах (72,0%), Сирдарё (51,3%), Хоразм (50,6%), Сурхондарё (46,6%) ва Қашқадарё (46,1%) вилоятларида сезиларли даражада ўсиш кузатилган (2-расм).\n2021 йил декабрь ойида банклараро тўлов операциялари сони 5 875,8 минг тани ташкил этди ва 2021 йилнинг ноябрь ойига нисбатан 705,1 минг транзакцияга (13,6%) ошган.\n2021 йил декабрда республиканинг барча ҳудудларида юридик шахслар ўртасидаги банк операциялари сони ўтган ойга нисбатан ошган. Хусусан, сезиларли даражадаги ўсиш Андижон (25,5%), Жиззах (21,7%), Қашқадарё (20,1%), Самарқанд (19,1%) ва Сурхондарё (19,0%) вилоятларида кузатилган.\n2021 йилнинг декабрь ойида ИФИнинг биржа компоненти 1,0859 бирликни ташкил этди. Бу эса ушбу компонентнинг ўтган ойга нисбатан 8,6 фоизга ошганлигини англатиб, битимлар сонининг (17,5%) ошганлиги билан изоҳланади.\nРеспублика товар-хом ашё биржасида товарлар савдоси умумий айланмаси ҳажми 2021 йил декабрь ойида 6 668,9 млрд. сўмни ташкил этиб, ушбу кўрсаткич ўтган ойга нисбатан 13,5 фоизга ошган.\nФаолият юритаётган хўжалик субъектлари бўйича компонент 2021 йил декабрь ойида 1,0065 бирликни ташкил этиб, ўтган ойга нисбатан 0,7 фоизга ошганлигини кўрсатади. Ушбу кўрсаткич ўтган йилнинг мос даврига нисбатан ижобий ўзгариб, 8,5 фоизга ошган.\n2021 йил декабрь ойида барча турдаги фаолият юритаётган хўжалик юритувчи субъектлар сони 2021 йилнинг ноябрь ойига (569 275 бирлик) нисбатан 4 236 тага кўпайиб, 573 511 бирликни ташкил этган.\nЙирик тадбиркорлик билан шуғулланувчи корхоналар сони 16 тага ошган.\nҲисобот даврида, кичик корхоналар сони 458 538 тадан 462 834 тагача ошган (ўсиш 4 296 та). Фермер хўжаликлари сони 107 698 тадан 107 622 тагача (камайиш 76 та) камайган. Йирик тадбиркорлик билан шуғулланаётган субъектлар сони 3 055 тани ташкил этиб, 2021 йилнинг ноябрь ойига нисбатан 16 тага ошган.\n2021 йил декабрь ойида савдо белгилари муҳофазаси бўйича бизнес фаоллиги индекси 1,0590 бирликни ташкил этиб, ушбу кўрсаткич 2021 йилнинг ноябрь ойига нисбатан 5,9 фоизга ошган. Жорий йилнинг декабрь ойида юридик шахслар томонидан 359 та товар белгилари ва товар номлари рўйхатга олинган.\nЎзбекистон Республикаси ва минтақалар бўйича ИФИ компонентларининг ўтган ойга нисбатан ўзгариши\nИндекснинг биржа компоненти\nФаолиятдаги субъектлар компоненти\nЯнги савдо маркалари компоненти\nЎзбекистон Республикаси ва минтақалар бўйича ИФИ компонентларининг ўтган йилнинг мос ойига нисбатан ўзгариши


ИнтерФУТБОЛ :: Превью: «Металлург» – «Қўқон-1912»\nПревью: «Металлург» – «Қўқон-1912»\n16 март куни “Қўқон-1912” жамоаси суперлига 3-тур доирасида Бекободнинг “Металлург” клуби меҳмони бўлади. Мазкур учрашувга доир маълумотлар билан таништириб ўтамиз.\nЎзбекистон чемпионатида ўз ўрнига эга бўлган бекободликлар билан шу кунга қадар 16 марта майдонга тушганмиз. Мазкур учрашувларнинг саккизтасида вакилларимизнинг қўли баланд келган. Олтита баҳсда “Металлург” ғалаба қозонган. Иккита ўйинда дуранг натижа қайд этилган.\nТўплар нисбати – 27-24 жамоамиз фойдасига. Ўзаро ўйинларда “Қўқон-1912” 26 очкони қўлга киритган. Бекободликлар ҳисобида 20 очко мавжуд .\nВакилларимиз ушбу жамоани уч марта йирик ҳисобда доғда қолдиришган - 1999 йилда 5:1, 2003 йилда 4:0, 2017 йилда 3:0. Ўз навбатида “Металлург” ҳам икки марта жамоамизни йирик ҳисобда мағлуб этган – 2000 йилда 6:1, 2017 йилда 3:0.\nБекободдаги ўйинлар ҳақида\nЖамоаларнинг Бекободда ўтказилган саккизта ўйинида олти марта мезбонлар зафар қучишган. Жамоамизнинг Бекободдаги баҳсларида битта ғалаба ва битта дуранг натижа қайд этилган. “Қўқон-1912” клуби 2002 йилда Бекободдан уч очко билан қайтган.\nБекободда ўтган учрашувлар:\n22.09.2017 Металлург – Қўқон 1912 3:0\n30.04.2016 Металлург – Қўқон 1912 3:1\n06.06.2015 Металлург – Қўқон 1912 2:1\n14.05.2003 Металлург – Қўқон 1912 3:1\n23.03.2002 Металлург – Қўқон 1912 0:2\n20.09.2000 Металлург – Темирйўлчи 6:1\n18.04.1999 Металлург – Темирйўлчи 2:0\n29.05.1998 Металлург – Темирйўлчи 1:1\n“Металлург” жамоаси тарихи 1945 йилга бориб тақалади. Иккинчи жаҳон уруши поёнига етгандан сўнг, Ўзбекистоннинг металлурглар шаҳрида Н.Ф.Руцкий, А.Кучкин, В.Ли, В.Пак сингари фидойи инсонлар ташаббуси билан футбол жамоаси ташкил этилган.\n1945 йилдан 1969 йилга қадар жамоанинг номи “Бекобод” деб юритилган бўлса, 1969 йилдан 1992 йилгача “Цементчи” номи остида мусобақаларда иштирок этган. 1992-1998 йилларда бекободликлар жамоаси “Маъданчи” деб номланган. 1998 йилдан эътиборан Бекобод жамоаси “Металлург” номини олган.\nЖамоа турли мусобақаларда, жумладан, собиқ Иттифоқ чемпионати иккинчи лигасида, Тошкент вилояти биринчилиги ва Кубоги, КФК республика жамоалари Биринчилиги ва Кубогида, касаба уюшма қўмиталари жамоалари ўртасидаги Республика биринчилигида, “Миллионлар Кубоги”да ва бошқа мусобақаларда қатнашган.\n1991 йилдан эътиборан “Металлург” футбол жамоаси Ўзбекистон биринчилиги ва Кубокларида мунтазам иштирок этиб келмоқда.\n“Металлург” жамоаси 1997 йилда Ўзбекистон биринчилигида 2-ўринни эгаллаб, 1998 йилги мавсумдан эътиборан Ўзбекистон чемпионатида (Олий лига) қатнашиш ҳуқуқига сазовор бўлди.\nЖамоанинг энг яхши натижаси 5-ўрин. 2002 йилда “Металлург” Ўзбекистон чемпионатида бешинчи ўринга сазовор бўлган.\nЎтган мавсумни “Қўқон-1912” жамоасида ўтказган Никита Рибкин эндиликда бекободликлар сафида ҳакарат қилмоқда. Никита собиқ жамоасига қарши ўйинда майдонга тушиши мумкин.\nЯна бир қизиқ маълумот. Ушбу жамоаларни бошқараётган ҳар икки бош мураббий – Андрей Шипилов ва Нўъмон Ҳасановлар “Пахтакор” жамоасида бирга ишлашган. Ушбу баҳс уларнинг бош мураббийликдаги биринчи тўқнашуви бўлади.\n“Металлург”(Бекобод) – “Қўқон-1912” (Қўқон) ўртасидаги учрашувни Вадим Агишев бошчилигидаги ҳакамлар гуруҳи бошқариб борадиган бўлишди.\nКомиссар - Р. Черниковa


Тошкент йўлларининг узунлиги 40 фоизга ошади » Скачать музыку бесплатно новинки музыки 2016-2017\nКомментариев: 0 Просмотров: 362 Дата: 18-03-2016, 09:44 Ўзбекистон пойтахтидаги йўлларнинг умумий узунлиги, Тошкент ҳалқа автомобиль йўлини ҳисобга олмаганда, келгусида ҳозирги 630 километрдан 879 километрга ёки 40 фоизга узайтирилади. Бу ҳақда Тошкент Архитектура ва қурилиш бош бошқармаси бошлиғи в.б. Рустам Раҳматуллаев «Народное слово» нашрига берган интервьюсида маълум қилди, дея хабар бермоқда Газета.uz. Кўрсатиб ўтилган рақамлар турли даражадаги транспорт боғламаларини ҳам ўз ичига олади. Жумладан, Себзорда бунёд этилган боғламага ўхшаш иншоот Бунёдкор ва Муқимий кўчалари (метронинг «Новза», собиқ Ҳамза бекати) ҳамда Оҳангарон шоссеси ва Тошкент ҳалқа автомобиль йўли кесишмалари(«Роҳат» айланаси)да ҳам қурилиши режалаштирилган. Газета суҳбатдоши аниқ муддатларни маълум қилгани йўқ. Фақатгина Роҳатдаги боғлама жорий йилда қурилишини айтиб ўтди. - деб хабар бермоқда Carzone.uz нашри.